open-index/open-wikipedia-markdown huggingface dataset:
ജാസ്പർ ദേശീയോദ്യാനം

**ജാസ്പർ ദേശീയോദ്യാനം** കനേഡിയൻ റോക്കിയിലെ ഏറ്റവും വലിയ ദേശീയോദ്യാനമാണ്. 11,000 ചതുരശ്ര കിലോമീറ്റർ (4,200 ചതുരശ്ര മൈൽ) പ്രദേശത്തായി ഇതു വ്യാപിച്ചുകിടക്കുന്നു. ബാൻഫ് ദേശീയോദ്യാനത്തിനു വടക്കു ഭാഗത്തായും എഡ്മണ്ടൺ നഗരത്തിനു പടിഞ്ഞാറായും ആൽബെർട്ട പ്രവിശ്യയിലാണ് ഇതു സ്ഥിതിചെയ്യുന്നത്. കൊളംബിയ ഐസ്ഫീൽഡിലെ ഹിമാനികൾ, ചൂട് നീരുറവകൾ, തടാകങ്ങൾ, വെള്ളച്ചാട്ടങ്ങൾ, പർവതങ്ങൾ എന്നിവ  ഈ ദേശീയോദ്യാനത്തിൽ ഉൾപ്പെടുന്നു.

## ചരിത്രം
നോർത്ത്‍വെസ്റ്റ് കമ്പനിക്കായി ഈ മേഖലയിൽ വാണിജ്യതാവളം പ്രവർത്തിപ്പിച്ചിരുന്ന ജാസ്പർ ഹവ്സിന്റെ പേരാണ് ഈ ദേശീയോദ്യാനത്തിനു ലഭിച്ചത്. അതിനുമുമ്പ് ഇത്  ഫിറ്റ്ഹഗ് എന്നറിയപ്പെട്ടിരുന്നു. 1907 സെപ്തംബർ 14 ന് ജാസ്പർ ഫോറസ്റ്റ് പാർക്കായി ഇതു സ്ഥാപിതമാകുകയും  നാഷണൽ പാർക്ക് ആക്റ്റ് നടപ്പാക്കിയതോടെ 1930 ൽ ഇതിനു ദേശീയോദ്യാന പദവി ലഭിക്കുകയും ചെയ്തു. 2014-ലെ ഒരു കണക്കിൽ ജാസ്പെർ ദേശീയോദ്യാനത്തിൽ 2,154,711 സന്ദർശകരുണ്ടായിരുന്നു.

## വന്യജീവി സമ്പത്ത്
ദേശീയോദ്യാനത്തിൽ കാണപ്പെടുന്ന സസ്തനി വർഗ്ഗങ്ങളിൽ എൽക്, കാരിബോ, മൂസ്, മ്യൂൾ ഡീയർ, വൈറ്റ്-ടെയിൽഡ് ഡീർ, മുള്ളൻപന്നി,ലിൻക്സ്, ബീവർ, രണ്ടിനം കുറുക്കുൻ, മാർട്ടെൻ, നീർനായ്, മിങ്ക്, പിക, തവിട്ടു കരടി, കയോട്ടി, മലയാട്, ബിഗ് ഹോൺ ഷീപ്പ്, കരിങ്കരടി, ചെന്നായ, ഹോറി മാർമട്ട്, പൂമ, വോൾവറൈൻ എന്നിവ ഉൾപ്പെടുന്നു. 

## ഭൂമിശാസ്ത്രം
ദേശീയോദ്യാനത്തിൽനിന്ന് ഉത്ഭവിക്കുന്ന പ്രധാന നദീവ്യവസ്ഥകളിൽ അത്തബാസ്ക, സ്മോക്കി നദികൾ (ആർക്കിക് സമുദ്ര തടത്തിന്റെ ഒരു ഭാഗം) ഉൾപ്പെടുന്നു. 

## ആകർഷണങ്ങൾ
എഡിത് കാവെൽ കൊടുമുടി, പിരിമിഡ് തടാകം, പിരമിഡ് പർവ്വതം, മാലിഗ്നെ തടാകം, മെഡിസിൻ തടാകം, ടോൺക്വിൻ താഴ്വര എന്നിവയാണ് ഇവിടുത്തെ പ്രധാന ആകർഷണങ്ങൾ.

## അവലംബം

വർഗ്ഗം:കാനഡയിലെ ദേശീയോദ്യാനങ്ങൾ
കൂട്ടനായി ദേശീയോദ്യാനം

**കൂട്ടനായി ദേശീയോദ്യാനം** കാനഡയിലെ തെക്കു കിഴക്കൻ ബ്രിട്ടീഷ് കൊളമ്പിയയിൽ സ്ഥിതിചെയ്യുന്നതും കനേഡിയൻ റോക്കി മൗണ്ടൻ പാർക്ക്സ് വേൾഡ് ഹെറിറ്റേജ് സൈറ്റിലെ ഒരു ഭാഗവുമായ ദേശീയോദ്യാനമാണ്. ഈ ദേശീയോദ്യാനം കൂട്ടനായി മലനിരകളുടേയും പാർക്ക് മലനിരകളുടേയും ഭാഗങ്ങൾ ഉൾപ്പെടെ കനേഡിയൻ റോക്കിയുടെ ഏകദേശം 1,406 ചതുരശ്ര കിലോമീറ്റർ (543 ചതുരശ്ര മൈൽ) പ്രദേശവും കൂട്ടനായി നദി, വെർമിലിയൻ നദിയുടെ മുഴുവൻ ഭാഗങ്ങൾ എന്നിവയും ഉൾക്കൊള്ളുന്നതാണ്. വെർമിലിയൻ നദി പൂർണമായും ദേശീയോദ്യാനത്തിനുള്ളിൽ സ്ഥിതിചെയ്യുമ്പോൾ കൂട്ടനായി നദിയുടെ അത്യുന്നതഭാഗം ദേശീയോദ്യാന അതിർത്തിക്ക് തൊട്ടു പുറത്തായി നിലകൊള്ളുകയും ദേശീയോദ്യാനത്തിലൂടെ റോക്കി മൗണ്ടൻ ട്രെഞ്ചിലേയ്ക്ക് ഒഴുകി അന്തിമമായി കൊളംബിയ നദിയിൽ പതിക്കുകയും ചെയ്യുന്നു. ദേശീയോദ്യാനത്തൻറെ തെക്കുപടിഞ്ഞാറൻ  പ്രവേശന മേഖലയിൽ 918 മീറ്ററും (3,012 അടി) ഡെൽറ്റാഫോം പർവ്വതത്തിലെത്തുമ്പോൾ 3,424 മീറ്റർ (11,234 അടി) വരെയുമാണ് പ്രദേശത്തിന്റെ ഉയരം. 

## ചരിത്രം
പുരാവസ്തു തെളിവുകൾ വ്യക്തമാക്കുന്നത് മനുഷ്യർ ഏകദേശം 10,000 വർഷത്തോളം ഈ പ്രദേശംവഴി സഞ്ചരിക്കുകയോ താൽക്കാലികമായി അധിവസിക്കുകയോ ചെയ്തിരിക്കാമെന്നാണ്. ചൂടു നീരുറവകളുള്ള ഗുഹകളിൽ കാണപ്പെടുന്ന ചിത്രലിഖിതങ്ങൾ സൂചിപ്പിക്കുന്നത് ക്ടുനാക്സ ജനങ്ങൾ ഈ പ്രദേശത്തെ കൂടുതലായി സ്ഥിരവാസത്തിന് ഉപയോഗിച്ചിരുന്നുവെന്നാണ്. പ്രത്യേകിച്ച് ചൂടു നീരുറവകളുള്ള പ്രദേശങ്ങൾ ഇവർ  നൂറുകണക്കിന് വർഷങ്ങൾക്ക് മുൻപുതന്നെ സ്ഥിരമായി ഉപയോഗപ്പെടുത്തിയിരുന്നു. 

## ആകർഷകത്വം
ദേശീയോദ്യാനത്തിലെ പ്രധാന വശ്യതകളിൽ റേഡിയം ഹോട്ട് സ്പ്രിംഗ്സ്, പെയിന്റ് പോട്ട്സ്, സിൻക്ലെയർ മലയിടുക്ക്, മാർബിൾ മലയിടുക്ക്, ഒലിവ് തടാകം എന്നിവ ഉൾപ്പെടുന്നു. ചൂടുള്ള ഉറവകൾ 35 ഡിഗ്രി സെൽഷ്യസ് മുതൽ 95 ഡിഗ്രി സെൽഷ്യസ് (95 to 117 °F) വരെ താപനിലയിലുള്ള ചുടുനീരുറവയുള്ള ജലാശയം വാഗ്ദാനം ചെയ്യുന്നു. പാർക്കിന്റെ തെക്കു പടിഞ്ഞാറൻ പ്രവേശനത്തിനു തൊട്ടു പുറത്തായി റേഡിയം ഹോട്ട് സ്പ്രിംഗ്സ് പട്ടണം സ്ഥിതിചെയ്യുന്നു. ദേശീയോദ്യാന അതിർത്തിക്കുള്ളിലായി സ്ഥിതിചെയ്യുന്ന ഗന്ധമില്ലാത്ത ചൂടു നീരുറവായാണ് പട്ടണത്തിൻറെ പേരിനു കാരണം.   

## ചിത്രശാല

പ്രമാണം:Kootenay National Park.jpg|സിൻക്ലയർ പാസിനു സമീപത്തെ വ്യൂപോയിന്റിൽനിന്നു തെക്കുകിഴക്കോട്ടുള്ള വീക്ഷണം.
പ്രമാണം:Kootenay Paint Pots.jpg|പെയിൻറ് പോട്ട്സ്
പ്രമാണം:Kootenay valley.JPG|കൂട്ടനായി നദീ താഴ്വര
പ്രമാണം:Canada Sheep - Kootenay.JPG|ബിഗ് ഹോൺ ഷീപ്പ്
പ്രമാണം:Bighorn Sheep Resting on Forest Floor.jpg|ബിഗ് ഹോൺ ഷീപ്പ്
പ്രമാണം:Wild Lily Blooming along Dog Lake Trail at Kootenay National Park.jpg|*Lilium philadelphicum*Wild lily at Dog Lake Trail
പ്രമാണം:Kootenay NP Entry.JPG|BC Highway 93 leading into the park through Sinclair Canyon
പ്രമാണം:Olive Lake - National Park Kootenay.JPG|ഒലിവ് തടാകം
പ്രമാണം:FlowLake2017b.jpg|Floe Peak and Foster Peak as seen from the Rockwall Trail
പ്രമാണം:HelmetFalls.jpg|ഹാംലറ്റ് ഫാൾസ് (റോക്ക്വാൾ ട്രെയിലിൽനിന്നുള്ള കാഴ്ച്ച)


## അവലംബം
## പുറംകണ്ണികൾ

* Parks Canada web site for Kootenay NP
* Geology of the Rocky mountains including Kootenay area 
*An article on Kootenay National Park from ''The Canadian Encyclopedia'' 

വർഗ്ഗം:കാനഡയിലെ ദേശീയോദ്യാനങ്ങൾ
തടവറ (ചലച്ചിത്രം)

പി. ചന്ദ്രകുമാർ സംവിധാനം ചെയ്ത് 1981-ൽ പുറത്തിറങ്ങിയ ഒരു മലയാള ചലച്ചിത്രമാണ്***തടവറ***. കഥ വി.നാരായണസ്വാമിയും  തിരക്കഥയും സംഭാഷണവും  ജോസഫ് മാടപ്പിള്ളിയുമാണ് നിർവ്വഹിച്ചത്. ജയൻ, സീമ, ശങ്കരാടി, ഉമ്മർ തുടങ്ങിയവർ പ്രധാന കഥാപാത്രങ്ങളെ അവതരിപ്പിച്ച ഈ ചിത്രം സന്തോഷ്ഫിലിംസിന്റെ ബാനറിൽ അഗസ്റ്റിൻ പ്രകാശ് നിർമ്മിച്ചതാണ്. എം.ഡി. രാജേന്ദ്രൻ, സത്യൻ അന്തിക്കാട് എന്നിവർ എഴുതിയ ഈ ചിത്രത്തിലെ ഗാനങ്ങൾക്ക് എ.ടി. ഉമ്മർ  സംഗീതസംവിധാനം നിർവഹിച്ചു.

## അഭിനേതാക്കൾ

## ഗാനങ്ങൾ
ഗാനങ്ങൾ :സത്യൻ അന്തിക്കാട് ഈണം :എ.ടി. ഉമ്മർ  

	
## അവലംബം

## പുറത്തേക്കുള്ള കണ്ണികൾ
* 
## യൂറ്റ്യൂബിൽ
തടവറ (1981)

വർഗ്ഗം:1981-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:സത്യൻ അന്തിക്കാട് - ഉമ്മർ ഗാനങ്ങൾ
വർഗ്ഗം:സത്യൻ അന്തിക്കാടിന്റെ ഗാനങ്ങൾ
വർഗ്ഗം:പി. ചന്ദ്രകുമാർ സംവിധാനം ചെയ്ത ചലച്ചിത്രങ്ങൾ
വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ
വർഗ്ഗം:ജയൻ-സീമ ജോഡി
വർഗ്ഗം:ജയൻ അഭിനയിച്ച മലയാളചലച്ചിത്രങ്ങൾ
ഇത്തിക്കരപ്പക്കി (ചലച്ചിത്രം)

ശശികുമാർ സംവിധാനം ചെയ്ത് 1980-ൽ പുറത്തിറങ്ങിയ ഒരു മലയാള ചലച്ചിത്രമാണ് ***ഇത്തിക്കര പക്കി***. കഥയും തിരക്കഥയും സംഭാഷണവും എഴുതിയത് പാപ്പനംകോട് ലക്ഷ്മണൻ ആണ്. പ്രേം നസീർ, ജയഭാരതി, ശങ്കരാടി, കെ.പി. ഉമ്മർ തുടങ്ങിയവർ അഭിനയിച്ച ഈ ചിത്രം ശ്രീ മുരുകാലയ റിലീസിന്റെ ബാനറിൽ ഇ. കെ. ത്യാഗരാജൻ നിർമ്മിച്ചതാണ്. ഇട്ടിരാരിശ്ശമേനോൻ, കിളിമാനൂർ ചെറുണ്ണികോയി തമ്പുരാൻ, പാപ്പനംകോട് ലക്ഷ്മണൻ, ബിച്ചു തിരുമല എന്നിവർ എഴുതിയ വരികൾക്ക് പി.എസ്. ദിവാകർ സംഗീതസംവിധാനം നിർവഹിച്ചു.

## അഭിനേതാക്കൾ

## ഗാനങ്ങൾ
ഗാനങ്ങൾ :പാപ്പനംകോട് ലക്ഷ്മണൻബിച്ചു തിരുമലഇട്ടിരാരിശ്ശമേനോൻകിളിമാനൂർ ചെറുണ്ണികോയി തമ്പുരാൻ ഈണം :പി.എസ്. ദിവാകർ

 	
	
## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1980-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ

വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:പാപ്പനംകോട് ലക്ഷ്മണൻ തിരക്കഥ എഴുതിയ ചലച്ചിത്രങ്ങൾ
വർഗ്ഗം:നസീർ-ജയഭാരതി ജോഡി
വർഗ്ഗം:വിൻസെന്റ് അഭിനയിച്ച മലയാളചലച്ചിത്രങ്ങൾ
വ്യൂ ഓഫ് ദ വില്ലേജ്

1868-ൽ ജീൻ-ഫ്രെഡെറിക് ബാസില്ലെ ചിത്രീകരിച്ച ഒരു എണ്ണച്ചായാചിത്രമാണ് **വ്യൂ ഓഫ് ദ വില്ലേജ്.** ഇപ്പോൾ ഈ ചിത്രം മോൺടിപെല്ലിയെറിലെ മ്യൂസി ഫേബറിൽ സൂക്ഷിച്ചിരിക്കുന്നു. 1869-ൽ ഈ ചിത്രം സലൂണിൽ പ്രദർശിപ്പിച്ചിരുന്നു. ചിത്രീകരണരീതിയിൽ ഊർജ്ജസ്വലമായ പ്രകാശമുള്ള നിറങ്ങളോടൊപ്പം ഒരു പുതിയ സമീപനം ശ്രദ്ധാപൂർവ്വം സംയോജിപ്പിക്കുകയായിരുന്നു ബാസിൽ. രണ്ട് സന്ദർഭങ്ങളിൽ, നാല് വർഷത്തിനിടയിൽ (1864 ലും 1868 ലും) അദ്ദേഹം തുറസ്സായസ്ഥലം ചിത്രീകരിക്കുന്ന ചായാചിത്രം ചിത്രീകരിച്ചിരുന്നു. കാസ്റ്റൽ‌നൗ- ലെ-ലെസ് ഗ്രാമ പശ്ചാത്തലത്തിൽ ഇളം നിറങ്ങൾ ധരിച്ച ഒരു യുവതിയെ ഈ ചിത്രത്തിൽ ചിത്രീകരിച്ചിരിക്കുന്നു.

## അവലംബം

വർഗ്ഗം:സ്ത്രീകളുടെ ചിത്രങ്ങൾ
ജാപോനിക നെല്ല്

ഏഷ്യൻ നെല്ലുകളിലെ രണ്ട് പ്രധാന സ്വകാര്യമായ ഇനങ്ങളിലൊന്നാണ് **സിനികാ നെല്ല്** എന്നും അറിയപ്പെടുന്ന **ജാപോനിക നെല്ല്** (O. sativa subsp. japonica). ചൈന, ജപ്പാൻ, കൊറിയ, തായ്‌വാൻ എന്നിവിടങ്ങളിൽ ജാപോനിക നെല്ല് കൃഷിചെയ്യുകയും ഉപയോഗിക്കുകയും ചെയ്യുന്നു.

## ചിത്രശാല

File:Chapssal (glutinous rice).jpg|Glutinous japonica rice
File:Korean aromatic rice.png|Aromatic japonica rice
File:Black rice.jpg|Black japonica rice
File:Green rice.jpg|Green japonica rice


### കൾട്ടിവറുകൾ

*Arborio rice
*Bhutanese red rice
*Calrose rice
*Carnaroli
*Koshihikari
*Vialone Nano
*Yamada Nishiki
## അവലംബം

വർഗ്ഗം:നെല്ലിനങ്ങൾ
ജാസ്മിൻ നെല്ല്

വലിപ്പമേറിയതും ഹൃദ്യസുഗന്ധവുമുള്ള ഒരു ഇനം നെല്ല് ആണ് **ജാസ്മിൻ നെല്ല്**(; ; ; ; (*'[[Aromatic rice|വാസനയുള്ള നെല്ല്']]* എന്നും അറിയപ്പെടുന്നു) ഇതിൻറെ സുഗന്ധം ജാസ്മിൻ (ബിരിയാണിക്കൈത) പോപ്കോൺ എന്നിവയെ അനുസ്‌മരിപ്പിക്കുന്നതാണ്. 
## ഇവയും കാണുക
* Ambemohar
* Basmati rice
* Glutinous rice
* List of rice varieties
* *[[Oryza sativa]]*
* Wehani rice

## അവലംബം

വർഗ്ഗം:നെല്ലിനങ്ങൾ
ഒനഗഡോറി

ചരിത്രപരമായ ജാപ്പനീസ് സങ്കരവർഗ്ഗത്തിൽപ്പെട്ട ഒരിനം കോഴി ആണ് **ഒനഗഡോറി** .(Japanese: 尾長鶏, "long-tailed chicken") നീണ്ട വാൽ ഇതിൻറെ സവിശേഷതയാണ്. പതിനേഴാം നൂറ്റാണ്ടിൽ തെക്കൻ ജപ്പാനിലെ ഷിക്കോകു ദ്വീപിലെ കൊച്ചി പ്രിഫെക്ചറിൽ ഒനഗഡോറിയെ വളർത്തിയിരുന്നു. 1952-ൽ ജാപ്പനീസ് നാഷണൽ നാച്യൂറൽ ട്രെഷറിൽ ഈ കോഴിയെ നാമനിർദ്ദേശം ചെയ്തിരുന്നു. ഈ ഇനം കോഴി ജർമൻ ഫീനിക്സ് ഇനത്തിലെ മുൻഗാമികളിലൊരാളാണ്. 
## ചരിത്രം
രാജ്യത്തിന്റെ തെക്കുകിഴക്കൻ ഭാഗത്തുള്ള ഷിക്കോകു ദ്വീപിൽ പതിനേഴാം നൂറ്റാണ്ടിൽ തോസ പ്രവിശ്യയിൽ, ഇപ്പോൾ കൊച്ചി പ്രിഫെക്ചർ എന്ന പ്രദേശത്താണ് ഒനഗഡോറി വളർത്തിയിരുന്നത്. ആ പ്രദേശത്ത്  പ്രധാനമായും നങ്കോകുവിൽ മാത്രമാണ് ഇതിനെ വളർത്തുന്നത്.  ഷോക്കോക്കു, ടോട്ടെങ്കോ, ഒരുപക്ഷേ മിനോഹിക്കി എന്നിവയുൾപ്പെടെയുള്ള നീളമുള്ള വാലുള്ള ജാപ്പനീസ് ഇനങ്ങളിൽ നിന്നാണ് ഇത് ഉത്ഭവിച്ചതെന്ന് കരുതപ്പെടുന്നു.

## അവലംബം

വർഗ്ഗം:ജപ്പാനിലെ പക്ഷികൾ
വർഗ്ഗം:പ്രത്യേക പ്രകൃതി സ്മാരകങ്ങൾ
വിദ്വാൻ വാമനപുരം പി. കേശവൻ

ലഘുചിത്രം|വിദ്വാൻ വാമനപുരം പി. കേശവൻ

മലയാളകവിയും സംസ്കൃതപണ്ഡിതനും പ്രഭാഷകനും സാമൂഹ്യപ്രവർത്തകനും അധ്യാപകനുമായിരുന്നു **വിദ്വാൻ വാമനപുരം പി. കേശവൻ**.

## ജീവിതരേഖ
1901 മെയ് 25 ന് തിരുവനന്തപുരം, വാമനപുരത്തിനടുത്തുള്ള ആനച്ചൽ എന്ന ഗ്രാമത്തിൽ കല്ലുകുന്നുവിള വീട്ടിൽ പദ്മനാഭന്റെയും അപ്പിപെണ്ണിന്റെയും പുത്രനായി അദ്ദേഹം ജനിച്ചു. ആറ്റിങ്ങൽ സ്കൂളിലെ വിദ്യാഭ്യാസത്തിനു ശേഷം മലയാളം വിദ്വാൻ പരീക്ഷ പാസ്സാവുകയും സംസ്കൃതത്തിൽ ബി.എ. ബിരുദമെടുക്കുകയും ചെയ്തു. ഭാര്യ കളമച്ചൽ അഴുക്കോട്ടു വീട്ടിൽ ലക്ഷ്മി. 1924 മുതൽ 1956 വരെ ഏകദേശം 32 വർഷക്കാലം വിവിധ സർക്കാർ സ്കൂളുകളിൽ അധ്യാപകനായിരുന്ന അദ്ദേഹം 1982-ൽ അന്തരിച്ചു.

## സാഹിത്യസാമൂഹ്യജീവിതം
പതിനഞ്ചാം വയസ്സ് മുതൽ സർഗ്ഗശേഷി പ്രകടമാക്കിയ കേശവന്റെ ആദ്യകാലകവിതകൾ കോട്ടയം പത്രിക, കേരളൻ, സഹോദരൻ, നവജീവൻ തുടങ്ങിയ മാസികകളിലും ആഴ്ചപ്പതിപ്പുകളിലും അച്ചടിച്ച് വന്നിരുന്നു. പ്രേമകൗടില്യം എന്ന ഖണ്ഡകാവ്യമാണ് അദ്ദേഹത്തിന്റെ ആദ്യകൃതി. വള്ളത്തോൾ നാരായണമേനോൻ അവതാരിക എഴുതിയ കമലയാണ് കാവ്യലോകത്ത് അദ്ദേഹത്തെ ശ്രദ്ധേയനാക്കിയത്. എം.പി. അപ്പൻ അവതാരിക എഴുതിയ വ്യാകരണദീപിക ഭാഷാവിദ്യാർത്ഥികൾക്കു ഏറെ  സഹായകരമായ ഗ്രന്ഥമാണ്. കുട്ടികൃഷ്ണമാരാരും കെ.കെ. വാധ്യാരും തമ്മിൽ നടന്ന വൃത്തവാദത്തിൽ പങ്കെടുത്തു കൊണ്ട് സഹോദരൻ മാസികയിലും ജനയുഗം വാരികയിലും എഴുതിയ ലേഖനങ്ങൾ ശ്രദ്ധേയമാണ്. വള്ളത്തോൾ നാരായണമേനോൻ, ഉള്ളൂർ എസ് പരമേശ്വര അയ്യർ, കൊട്ടാരത്തിൽ ശങ്കുണ്ണി എന്നിവർ അദ്ദേഹത്തിന്റെ കവിതകളെ പ്രശംസിച്ചു കൊണ്ട് കത്തുകളയയ്ക്കുകയും തിരുവിതാംകൂർ രാജകീയവിവാഹമംഗളാശംസകൾ തയ്യാറാക്കുന്നതിൽ തുല്യസ്ഥാനം നൽകുകയും ചെയ്തിട്ടുണ്ട്. വിദ്യാഭ്യാസപരമായി പിന്നാക്കമായിരുന്ന ആനച്ചൽ പ്രദേശത്തെ ജനങ്ങളുടെ ഉയർച്ചക്കായി ശ്രീ നാരായണവിലാസം എന്ന പേരിൽ ഒരു വിദ്യാലയം അദ്ദേഹം സ്ഥാപിച്ചു. 1924 ൽ ഉദ്‌ഘാടനം നടന്ന ചടങ്ങിൽ അദ്ധ്യക്ഷത വഹിച്ചത് മുൻ തിരുകൊച്ചി മുഖ്യമന്ത്രിയായിരുന്ന  സി .കേശവനാണ്. പിൽക്കാലത്ത് സ്കൂൾ സർക്കാരിന് കൈമാറുകയുണ്ടായി. കാഥികൻമാർക്കുള്ള കഥകളും ഭാഗവതർമാർക്കുള്ള ഹരികഥകളും തയ്യാറാക്കികൊടുത്തിരുന്ന കേശവന് മരിക്കുമ്പോൾ സർക്കാരിന്റെ  അവശകലാകാരന്മാർക്കുള്ള പെൻഷൻ ലഭിച്ചിരുന്നു.

## കൃതികൾ

## അവലംബം
1. നെടുമങ്ങാടിന്റെ സർഗലാവണ്യം ...ഉത്തരംകോട് ശശി ,തനിമ പബ്ലിഷേഴ്സ് ,ഒന്നാം എഡിഷൻ , പേജ് 89
:2. കളമച്ചലിന്റെ ഉള്ളെഴുത്തുകൾ --നേതാജി ഗ്രന്ഥശാല, ഓറഞ്ച് പ്രിന്റേഴ്‌സ് ,പേജ് 87  

വർഗ്ഗം:മലയാളകവികൾ
വർഗ്ഗം:1901-ൽ ജനിച്ചവർ
വർഗ്ഗം:മേയ് 25-ന് ജനിച്ചവർ
വർഗ്ഗം:1982-ൽ മരിച്ചവർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
കലാൻചോ

ഉഷ്ണമേഖലാ പ്രദേശങ്ങളായ ആഫ്രിക്ക, മഡഗാസ്കർ തദ്ദേശവാസിയായ ക്രാസ്സുലേസീ കുടുംബത്തിലെ 125 തരം ഉഷ്ണമേഖലാ സസ്യങ്ങളുടെ ഒരു ജനുസ്സാണ് **കലാൻചോ** ., or kal-un-KOH-ee, **(or kal-un-kee, also written ''Kalanchöe'' or ''Kalanchoë'')** 1971-ൽ സോവിയറ്റ് യൂണിയൻ സലൗട്ട് 1 ബഹിരാകാശ നിലയത്തിലേക്ക് അയച്ച ആദ്യ സസ്യങ്ങളിൽ ഒന്നായിരുന്നു കലാൻചോ.
## ചിത്രശാല

File:San Bartolomé - LZ-20 - Casa Museo del Campesino 03 ies.jpg|*[[കലാൻചോ ലൂസിയ]]*
File:Kalanchoe delagoensis (Plantlets).jpg|*[[കലാൻചോ ഡലഗൗൻസിസ്]]*
File:Kalanchoe thrysiflora.jpg|*[[Kalanchoe thyrsiflora]]*
File:Kalanchoe marmorata.jpg|*[[കലാൻചോ മർമൊറാറ്റ]]*
File:Kalanchoe tomentosa (4508582330).jpg|*[[Kalanchoe tomentosa]]*
File:Kalanchoe_tarantula_flowers.jpg|*[[കലാൻചോ ടാരന്റുല]]*
File:Kalanchoe beharensis 01.jpg|*[[Kalanchoe beharensis]]*


## തിരഞ്ഞെടുത്ത സ്പീഷീസ്

## അവലംബം

## പുറം കണ്ണികൾ
*
*

വർഗ്ഗം:ആഫ്രിക്കയിലെ ഔഷധ സസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ക്രാസ്സുലേസീ സസ്യകുടുംബത്തിലെ ജനുസുകൾ
വർഗ്ഗം:മഡഗാസ്കറിലെ സസ്യജാലങ്ങൾ
പോരേടം ശിവക്ഷേത്രം

കൊല്ലം ജില്ലയിലെ ചടയമംഗലത്തുനിന്നും പള്ളിക്കൽ റൂട്ടിൽ അഞ്ചു കിലോമീറ്റർ ദൂരത്തിൽ സ്ഥിതിചെയ്യുന്ന ഒരു ക്ഷേത്രമാണ് പേരേടം ശിവക്ഷേത്രം. ശിവനാണ് പ്രധാന പ്രതിഷ്ഠ അതിനാലാണ് ശിവക്ഷേത്രമെന്ന് അറിയപ്പെടുന്നത്. ഇവിടെ മറ്റേതൊരു സാധാരണ ക്ഷേത്രത്തിലേയും പോലെ ഉപദേവതകളായി ശാസ്താവ്, ഗണപതി&nbsp;എന്നിവരുടെ പ്രതിഷ്ഠയുണ്ട്.  ഇവിടത്തെ ഉത്സവം പതിമൂന്നു ദിവസമാണ്. ചെങ്ങന്നൂർ ക്ഷേത്രത്തിലെ&nbsp; ഉത്സവത്തിന്റെ പകുതി&nbsp; ഇവിടെ വേണമെന്നാണ് വിശ്വാസം. മേടത്തിലെ അവിട്ടം നാളിലാണ് കൊടിയേറ്റം. തിരുവിതാംകൂർ ദേവസ്വം ബോർഡ് ആണ് ക്ഷേത്ര ഭരണം നടത്തുന്നത്. 

## ഐതിഹ്യം
രാവണൻ സീതയെ തട്ടിക്കൊണ്ടു പോകുമ്പോൾ ജടായുമംഗലത്തെ പാറയിൽ വിശ്രമിച്ചിരുന്ന&nbsp; പക്ഷിശ്രേഷ്ഠൻ ജടായു സീതയുടെ നിലവിളി കേട്ട് രാവണനുമായി ഏറ്റുമുട്ടിയത് ഇവിടെയാണെന്നും&nbsp; പോര് നടന്നതിനാലാണ് പോരേടം എന്ന് പേര് വന്നതെന്ന് ഐതിഹ്യം. ചിറകിന് വെട്ടേറ്റ ജടായു പറന്ന് ജടായു പാറയുടെ മുകളിൽ വീണുവെന്ന് വിശ്വസിക്കുന്നു.

വർഗ്ഗം:ശിവക്ഷേത്രങ്ങൾ
ഹോവാർഡ് കൌണ്ടി

**ഹോവാർഡ് കൗണ്ടി** അമേരിക്കൻ ഐക്യനാടുകളിലെ ഐയവയിൽ സ്ഥിതിചെയ്യുന്ന ഒരു കൗണ്ടിയാണ്.  2010 ലെ യു.എസ്. സെൻസസ് പ്രകാരം ഈ നഗരത്തിലെ ജനസംഖ്യ 9,566 ആയിരുന്നു. കൗണ്ടി സീറ്റ് ക്രെസ്കോ നഗരത്തിലാണ്.  1851 ൽ ഈ സ്ഥാപിതമായ ഈ കൗണ്ടി ഇന്ത്യാനായിലെ ഒരു പ്രതിനിധിയായിരുന്ന ജനറൽ ടിൽഗ്മാൻ ആഷർസ്റ്റിൻറെ പേരിലാണ് അറിയപ്പെടുന്നത്.

## അവലംബം
ദി നിറ്റിംഗ് ഗേൾ

1869-ൽ ഫ്രഞ്ച് കലാകാരനായിരുന്ന വില്യം-അഡോൾഫ് ബോഗുറേ ചിത്രീകരിച്ച ഒരു എണ്ണച്ചായാചിത്രമാണ് **ദി നിറ്റിംഗ് ഗേൾ**(French: La Couseuse) യുണൈറ്റഡ് സ്റ്റേറ്റ്സിൽ നെബ്രാസ്കയിലെ ഒമാഹയിൽ ജോസ്ലിൻ ആർട്ട് മ്യൂസിയത്തിലാണ് ഈ ചിത്രം സൂക്ഷിച്ചിരിക്കുന്നത്.

## ചിത്രകാരനെക്കുറിച്ച്
 
ഫ്രഞ്ച് സ്വദേശിയായ ഒരു ചിത്രകാരനായിരുന്നു വില്യം-അഡോൾഫ് ബോഗുറേ. തന്റെ യഥാർത്ഥമായ ചിത്രങ്ങളിൽ പുരാണരംഗങ്ങൾ ചിത്രീകരിക്കുകവഴി അദ്ദേഹം ക്ലാസിൿ രംഗങ്ങൾക്ക്, പ്രത്യേകിച്ച് സ്ത്രീശരീരചിത്രീകരണങ്ങൾക്ക് നവീനഅർത്ഥങ്ങൾ പകർന്നുനൽകി. തന്റെ ജീവിതകാലത്ത് ഫ്രാൻസിലും അമേരിക്കയിലും സുപ്രസിദ്ധനായിരുന്ന അദ്ദേഹത്തിന് നിരവധി പുരസ്കാരങ്ങൾ ലഭിക്കുകയും ചിത്രങ്ങൾക്ക് ഉയർന്ന വില ലഭിക്കുകയും ചെയ്തു. മാറുന്ന അഭിരുചികളാൽ ഇരുപതാം നൂറ്റാണ്ടിന്റെ ആദ്യമാകുമ്പോഴേക്കും ബോഗുറേയ്ക്കും അദ്ദേഹത്തിന്റെ രചനകൾക്കും സ്വീകാര്യത കുറഞ്ഞുവന്നു. എന്നാൽ 1980 കളിൽ രൂപചിത്രീകരണത്തിൽ ഉണ്ടായ താല്പര്യങ്ങളാൽ അദ്ദേഹം വീണ്ടും ജനശ്രദ്ധയാകർഷിച്ചു. ലഭ്യമായ അറിവുകൾ വച്ച് തന്റെ ജീവിതകാലത്ത് 822 രചനകൾ നടത്തിയ അദ്ദേഹത്തിന്റെ ചിത്രങ്ങളിൽ പലതിനേക്കുറിച്ചുമുള്ള അറിവുകൾ കാലയവനികയ്ക്കുള്ളിൽ മറഞ്ഞുകിടക്കുന്നു.

## ഇവയും കാണുക
* 

## അവലംബം

## പുറം കണ്ണികൾ
*William-Adolphe Bouguereau at the Web Museum
*''The Knitting Girl'' at the Joslyn Art Museum

വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:വില്യം-അഡോൾഫ് ബൊഗ്യൂറോയുടെ ചിത്രങ്ങൾ
മോന്ന റോസ

ദാന്തെ ഗബ്രിയൽ റോസെറ്റി പ്രമുഖ കപ്പൽ വ്യാപാരിയായ ഫ്രെഡറിക്ക് റിച്ചാർഡ്സ് ലെയ്ലൻഡന്റെയും ഭാര്യ ഫ്രാൻസിസ് ലെയ്ലൻഡന്റെയും ചിത്രങ്ങൾ ഒരേ ശീർഷകത്തിൽ ചിത്രീകരിച്ച രണ്ട് എണ്ണച്ചായാചിത്രമാണ് **മോന്ന റോസ.** 1862-ൽ പൂർത്തിയാക്കിയ ആദ്യത്തെ ചെറിയ ചിത്രം ഇപ്പോൾ എവിടെയാണെന്ന് അജ്ഞാതമാണ്. 1867-ൽ പൂർത്തിയാക്കിയ രണ്ടാമത്തേ ചിത്രം ഇപ്പോൾ ഒരു സ്വകാര്യ ശേഖരത്തിൽ ആണ് കാണപ്പെടുന്നത്. 
## അവലംബം

## ഉറവിടങ്ങൾ
* 

## കൂടുതൽ വായനയ്ക്ക്
* Surtees, Virginia. *Dante Gabriel Rossetti*. 2 vols. Oxford: Clarendon Press, 1971.

വർഗ്ഗം:സ്ത്രീകളുടെ ചിത്രങ്ങൾ
സിൽവർ ആപ്പിൾയാർഡ്

ഇരുപതാംനൂറ്റാണ്ടിൻറെ ആദ്യപകുതിയിൽ ഗുണമേന്മയുള്ള ഇറച്ചിക്കുവേണ്ടിയും ധാരാളം മുട്ടകൾ ലഭിക്കുന്നതിനുവേണ്ടിയും റെജിനാൾഡ് ആപ്പിൾയാർഡ് വികസിപ്പിച്ചെടുത്ത ബ്രിട്ടീഷ് സങ്കരയിനത്തിൽപ്പെട്ട ഒരിനം താറാവ് ആണ് **സിൽവർ ആപ്പിൾയാർഡ്** . ഇവ ഗുരുതരമായ വംശനാശഭീഷണിയുടെ വക്കിലാണ്.
## അവലംബം

വർഗ്ഗം:താറാവുകൾ
കക്ഷി അമ്മിണിപ്പിള്ള

ദിൽജിത്ത് അയ്യത്താൻ സംവിധാനം ചെയ്ത് 2019 ജൂൺ 28ന് പ്രദർശനത്തിനെത്തിയ ഒരു കോമഡി മലയാള ചലച്ചിത്രമാണ് ***ഒ.പി 160/18 കക്ഷി:അമ്മിണിപ്പിള്ള***.റിജു രാജൻ നിർമിച്ച ഈ ചിത്രത്തിൽ ആസിഫ് അലി ഒരു വക്കീലിന്റെ വേഷത്തിലാണ് എത്തിയത്. അരുൺ മുരളീധരൻ ഈ ചിത്രത്തിന്റെ സംഗീതസംവിധാനം ചെയ്തു. സമൂഹത്തിൽ ഏറി വരുന്ന വിവാഹമോചനങ്ങളേയും അതിന് പുറകിലെ കാരണങ്ങളെയും ദാമ്പത്യത്തിലെ ഇഴയടുപ്പങ്ങളെയും രസകരമായ രീതിയിൽ ചിത്രത്തിൽ അവതരിപ്പിച്ചു. പേര് സൂചിപ്പിക്കുന്ന പോലെ തന്നെ ആസിഫ് അലിയുടെ വക്കീൽ കഥാപാത്രമായ പ്രദീപൻ മഞ്ഞോടിയുടെ അടുത്ത് വിവാഹമോചനം ആവശ്യപ്പെട്ട് എത്തുന്ന കക്ഷി, അമ്മിണിപ്പിള്ളയേയും ഭാര്യ കാന്തി ശിവദാസിനെയും ചുറ്റിപ്പറ്റി നടക്കുന്ന രസകരമായ കഥയാണ് ഈ ചിത്രം പറഞ്ഞത്.

**ധം ലഗാ കി ഹൈഷ** എന്ന പേരിലുള്ള ഒരു ഹിന്ദി ചിത്രം സമാന പ്രമേയം കൈകാര്യം ചെയ്തിട്ടുണ്ട്.

## കഥാസാരം
വീട്ടുകാർ അമ്മിണി എന്ന് ഓമനപ്പേരിട്ട് വിളിക്കുന്ന ഷജിത് എന്ന സാധാരണ ചെറുപ്പക്കാരൻ ആണ്. ഗൾഫിൽ നിന്നും നാട്ടിലേക്ക് എത്തിയതും വീട്ടുകാർ കയ്യോടെ ഷജിത്തിനെ വിവാഹം കഴിപ്പിക്കുന്നു. പക്ഷേ ദാമ്പത്യത്തിന്റെ ആദ്യദിനങ്ങളിൽ തന്നെ കല്ലുകടി ആരംഭിക്കുകയായി. തന്റെ സങ്കൽപങ്ങളുമായി ഒത്തുപോകുന്നില്ല എന്ന നിസ്സാര കാരണത്തിൽ അമ്മിണി വിവാഹമോചനത്തിനായി കുടുംബകോടതിയിൽ കേസ് ഫയൽ ചെയ്യുന്നു. എന്നാൽ ഭാര്യയ്ക്ക് അമ്മിണിയെ പിരിയാനും വയ്യ. ഈ സാഹചര്യത്തിൽ അമ്മിണിക്ക് വിവാഹമോചനം നേടിക്കൊടുക്കാൻ അഡ്വ. പ്രദീപൻ മഞ്ഞോടി നടത്തുന്ന ശ്രമങ്ങളാണ് ചിത്രം പറയുന്നത്.

വാദപ്രതിവാദങ്ങളുടെ നീണ്ട നാളുകൾക്ക് ശേഷം കോടതി വിധി വരുന്ന ദിവസം അപ്രതീക്ഷിതമായി കാത്തുവച്ച വഴിത്തിരിവിൽ ചിത്രം പര്യവസാനിക്കുന്നു.

## അഭിനേതാക്കൾ
* ആസിഫ് അലി - അഡ്വക്കേറ്റ് പ്രദീപൻ മഞ്ഞോടി
* അഹമ്മദ് സിദ്ദിഖ്
* അശ്വതി മനോഹരൻ...നിമിഷ
* ഫറ ഷിബില...കാന്തി ശിവദാസൻ
* ബേസിൽ ജോസഫ്
* നിർമൽ പാലാഴി... മുകേഷ് കുമാർ
* മാമുക്കോയ... ഷൺമുഖം
* ലുക്ക്മാൻ ലുക്കു...സുരൻ
* ശ്രീകാന്ത് മുരളി... ജഡ്ജ് മാത്തൻ
* സരസ ബാലുശ്ശേരി

## നായികയുടെ പ്രത്യേകത
ഈ ചിത്രത്തിലെ കാന്തി ശിവദാസൻ എന്ന കഥാപാത്രത്തിന് ഷിബില ജീവൻ നൽകിയത് 64 കിലോയിൽ നിന്ന് 24 കിലോ കൂട്ടിയാണ്.
പരമ്പരാഗത നായികാസങ്കൽപങ്ങളുടെ അഴകളവുകൾ മറികടന്നു, പ്ലസ് സൈസ് ഹീറോയിൻ സങ്കൽപം മലയാള സിനിമയിൽ അംഗീകരിക്കപ്പെടുന്നു എന്നതിന് ഉത്തമ ഉദാഹരണമാണ് ഈ ചിത്രത്തിലെ ഷിബിലയുടെ കഥാപാത്രത്തിന് കിട്ടിയ സ്വീകാര്യത. അടുത്തിടെ ഇറങ്ങിയ തമാശ എന്ന സിനിമയിലും പരിഹാസങ്ങൾ വകവയ്ക്കാതെ, സ്വന്തം ആകാരത്തിൽ തൃപ്തരായി ആത്മവിശ്വാസത്തോടെ ജീവിക്കുന്ന സ്ത്രീകൾ വിഷയമായിരുന്നു.

## സംഗീതം
അരുൺ മുരളീധരൻ ഈ ചിത്രത്തിന്റെ സംഗീതസംവിധാനം നിർവഹിച്ചു.

1.**ഉയ്യാരം പയ്യാരം** - സിയാ ഉൽ ഹഖ്

2.**ചന്തം തികഞ്ഞോരോ** - സുധീർ പറവൂർ

## അവലംബം
പാണ്ഡൻ കേക്ക്

ലഘുവും മൃദുവുമായ പച്ച നിറമുള്ള ഒരു സ്പോഞ്ച് കേക്ക് ആണ് **പാണ്ഡൻ കേക്ക്**. ബിരിയാണിക്കൈതയുടെ ഇലയുടെ നീരിൽ സുഗന്ധപൂരിതമാക്കിയ **പാൻഡൻ [[Chiffon cake|ചിഫൺ]]** എന്നും അറിയപ്പെടുന്ന ഈ കേക്ക് തെക്ക് കിഴക്കൻ ഏഷ്യൻ പ്രദേശത്ത് ആണ് ഉത്ഭവിച്ചത്.ഇൻഡോനേഷ്യ, മലേഷ്യ, ഫിലിപ്പീൻസ്, സിംഗപ്പൂർ, വിയറ്റ്നാം, ലാവോസ്, തായ്ലാന്റ്, ശ്രീലങ്ക, ഹോങ്കോംഗ്, ചൈന, കൂടാതെ നെതർലാന്റ്സ്, ചരിത്രപരമായ ഇന്തോനേഷ്യയുടെ കോളനിബന്ധത്തിൻറെ ഫലമായി പ്രത്യേകിച്ച് ഇൻഡോ സമൂഹക്കാരുടെ ഇടയിലും ഈ കേക്ക് പ്രശസ്തമാണ്.

## ചരിത്രവും ഉത്ഭവവും
കേക്കിന്റെ യഥാർത്ഥ ഉറവിടം വ്യക്തമല്ല. തെക്കുകിഴക്കൻ ഏഷ്യയിൽ, യൂറോപ്യൻ കോളനിവൽക്കരണത്തിലൂടെ കേക്ക് നിർമ്മാണ രീതി ഈ മേഖലയിലേക്ക് കൊണ്ടുവന്നു. പണ്ട് ഇന്തോനേഷ്യ ഒരു ഡച്ച് കോളനിയും ഫിലിപ്പീൻസ് ഒരു സ്പാനിഷ് കോളനിയും മലേഷ്യയും സിംഗപ്പൂരും ബ്രിട്ടീഷുകാരുടെ കൈവശമായിരുന്നു. സ്വാഭാവികമായും, യൂറോപ്യൻ കോളനിക്കാർ അവരുടെ വിഭവങ്ങൾ അവരോടൊപ്പം കൊണ്ടുവന്നു. റൊട്ടി, കേക്ക്, പേസ്ട്രി നിർമ്മാണ രീതികൾ എന്നിവയിൽ ഏറ്റവും വ്യക്തമായ സ്വാധീനം ചെലുത്തി.  തെക്കുകിഴക്കൻ ഏഷ്യൻ പാചകരീതിയിൽ, സുഗന്ധം നൽകാൻ പാൻഡൻ ഇല വളരെ ഹൃദ്യമായ സുഗന്ധവൃജ്ഞനമാണ്. കൂടാതെ തേങ്ങചേർത്ത സുഗന്ധമുള്ള ചോറ്, പരമ്പരാഗത ദോശ, മധുര പലഹാരങ്ങൾ, പാനീയങ്ങൾ എന്നിവ പോലുള്ള വിവിധ വിഭവങ്ങളിൽ ചേർത്തു.  പ്രാദേശികമായി ലഭിക്കുന്ന ചേരുവകളുള്ള യൂറോപ്യൻ കേക്ക് നിർമ്മാണ രീതികളുടെ സംയോജനമാണ് സുഗന്ധമുള്ള പാണ്ടൻ കേക്ക് സൃഷ്ടിച്ചത്.
## വിവിധ ഭാഷകളിലെ പേരുകൾ

* ഇന്തോനേഷ്യൻ: * ബോളു പാണ്ഡൻ *
* മലായ്: * കെക് പാണ്ഡൻ *
* ഫിലിപ്പിനോ: പാണ്ടൻ കേക്ക്
* ജർമൻ: * നം സ്ലിയോക്ക് ടൂയി *
* വിയറ്റ്നാമീസ്: * ബാൻ ഫോ സി, * "ബാൻ ലോ ഡുയ"
* കന്റോണീസ്: * 班 蘭 蛋糕 -ബാൻ 1 ലാൻ 4 ഡാൻ 6 ഗൗ 1 *
* തായ്: * ใบ เตย *

## ഇവയും കാണുക
*നാളികേര കേക്ക്
*ഉബെ കേക്ക്
*മാമൻ

## അവലംബം

വർഗ്ഗം:മധുരപലഹാരങ്ങൾ
വർഗ്ഗം:കേക്കുകൾ
വർഗ്ഗം:ഫിലിപ്പൈൻ പാചകം
കേക്കുകളുടെ പട്ടിക

ഉത്ഭവ രാജ്യം, വ്യതിരിക്തമായ ചേരുവകൾ എന്നിവയുൾപ്പെടുന്ന ഡെസേർട്ട് കേക്കുകളുടെ ഒരു പട്ടികയാണ് **കേക്കുകളുടെ പട്ടിക.** കേക്കുകളിൽ ഭൂരിഭാഗവും ഏതെങ്കിലും തരത്തിലുള്ള മാവ്, മുട്ട, പഞ്ചസാര എന്നിവ അടങ്ങിയിട്ടുണ്ട്. വിവാഹങ്ങൾ, വാർഷികങ്ങൾ, ജന്മദിനങ്ങൾ എന്നിവ പോലുള്ള ആചാരപരമായ അവസരങ്ങളിൽ കേക്ക് പലപ്പോഴും ഒരു ആഘോഷകരമായ വിഭവമായി ഉപയോഗിക്കുന്നു.
## കേക്കുകൾ

### തരംതിരിയ്ക്കാത്തത്
* Bustrengo
* Cassava cake
* Countess (cake)
* Krantz cake
* Vanilla slice
* Ube cake
* Ul boov (Mongolia)
* Yema cake

## അവലംബം

വർഗ്ഗം:ഭക്ഷണപദാർത്ഥങ്ങൾ
മുഹ്‌യുദ്ദീൻ ഇബ്ൻ അൽ സാക്കി

സലാഹുദ്ദീൻ അയ്യൂബിയുടെ അദ്ധ്യാത്മ വഴികാട്ടിയായ സൂഫിയാണ് **മുഹ്യുദ്ദീൻ ഇബ്ൻ അ സാക്കി**. ഡമാസ്കസിലെ യുവ സൂഫികളിൽ അക്കാലത്ത് പ്രശസ്തനായിരുന്നു ഇദ്ദേഹം. ശാഫിഈ കർമ്മശാസ്ത്രത്തിൽ അവഗാഹമുള്ള ഈ മതപണ്ഡിതനെ  ഡമാസ്കസിലെ ഇമാം  ഖാളി തസ്തികകളിൽ  സലാഹുദ്ദീൻ നിയമിക്കുകയും പ്രസംഗപീഠവും ആശ്രമവും നിർമ്മിച്ച് നൽകുകയുമുണ്ടായി. 
1187   മുസ്ലിം സൈന്യം ജറൂസലം കീഴടക്കിയ വേളയിൽ മസ്ജിദുൽ അഖ്സ പള്ളിയിൽ ജുമുഅഃ പുനരാരംഭിച്ചത് ഇദ്ദേഹത്തിൻറെ നേതൃത്വത്തിലാണ്.
## അവലംബം


വർഗ്ഗം:സൂഫികൾ
സുജാത രംഗരാജൻ

ഇന്ത്യയിൽ നിന്നുമുള്ള ഒരു തമിഴ് ശാസ്ത്ര സാഹിത്യ എഴത്തുകാരനാണ് സുജാത എന്ന തൂലികാനാമത്തിൽ എഴുതിയിരുന്ന എസ്. രംഗരാജൻ (3 മേയ് 1935 – 27 ഫെബ്രുവരി 2008). 100 - ലധികം നോവലുകളും 250 ചെറുകഥകളും 10 ശാസ്ത്ര പുസ്തകങ്ങളും പത്ത് നാടകങ്ങളുടെ തിരക്കഥകളും രചിച്ചിട്ടുണ്ട്. തമിഴ് സാഹിത്യത്തിലെ പ്രശസ്തനായ എഴുത്തുകാരനായിരുന്ന സുജാത, ആനന്ദ വികടൻ, കുമുദം, കൽക്കി തുടങ്ങിയ സാഹിത്യ മാസികകളിൽ സ്ഥിരം എഴുതിയിരുന്ന സാഹിത്യകാരൻ കൂടി ആയിരുന്നു. തമിഴ് മാസികയായ കുമുദത്തിന്റെ ചീഫ് എഡിറ്ററായി കുറച്ചു കാലം പ്രവർത്തിച്ചിട്ടുണ്ട്. ഏതാനും തമിഴ് ചലച്ചിത്രങ്ങളുടെ തിരക്കഥയും രചിച്ചിട്ടുണ്ട്. 

ഭാരത് ഇലക്ട്രോണിക്സ് ലിമിറ്റഡ് എന്ന കമ്പനിയിൽ എൻജിനീയറായി സേവനം അനുഷ്ഠിക്കവേ, ഇലക്ട്രോണിക് വോട്ടിംഗ് മെഷീനിന്റെ രൂപകല്പനയ്ക്കും ആദ്യമായുള്ള ഉൽപ്പാദനത്തിനും മേൽനോട്ടം നൽകി. ഇന്ന് ഇന്ത്യയിലുടനീളം വോട്ടിങ്ങിനായി ഉപയോഗിക്കപ്പെടുന്നത് ഈ മെഷീനുകളാണ്. ബാലകുമരൻ, മദൻ, ചാരു നിവേദിത തുടങ്ങി നിരവധി എഴുത്തുകാർക്ക് സുജാത പ്രചോദനമായിരുന്നുവെന്ന് അവർ അഭിപ്രായപ്പെട്ടിട്ടുണ്ട്.
## ഇതും കാണുക
സുജ ചാണ്ടി

## സാഹിത്യ ജീവിതം
തന്റെ ഭാര്യയുടെ പേരായ സുജാത എന്ന പേര് തൂലികാനാമമായി സ്വീകരിച്ച് പുസ്തകങ്ങൾ എഴുതിത്തുടങ്ങിയ രംഗരാജൻ, നാൽപ്പതു വർഷങ്ങളോളം പിന്നീട് വിവിധ വിഷയങ്ങളുമായി ബന്ധപ്പെട്ട ഗ്രന്ഥങ്ങൾ രചിക്കുകയുണ്ടായി. എൻജിനീയറിംഗ് ബിരുദധാരിയായ രംഗരാജൻ, സാങ്കേതികവിദ്യയുമായി ബന്ധപ്പെട്ട വിഷയങ്ങളാണ് കൂടുതലായും ഉള്ളടക്കമാക്കിയിട്ടുള്ളത്.
## പുരസ്കാരങ്ങൾ

* Sujatha received an award from Government of India's National Council for Science and Technology in 1993 for making science accessible to the public through his books, magazine contributions and other media.
*VASWIK Award for Electronic Voting Machine.
* തമിഴ് നാട് സർക്കാരിൽ നിന്നുള്ള കലൈമാമണി പുരസ്കാരം 
* "മഹാൻ രാമാനുജർ" എന്ന സീരിയലിന് ദൂരദർശനിലെ മികച്ച സീരിയലിനുള്ള മൈലാപ്പൂർ അക്കാദമി പുരസ്കാരം 
* 1999 - ൽ മികച്ച എഴുത്തുകാരനുള്ള തമിഴ് നാട് ചലച്ചിത്ര കലൈമൺറം പുരസ്കാരം
*മികച്ച ചലച്ചിത്രത്തിനുള്ള തമിഴ്നാട് സംസ്ഥാന ചലച്ചിത്ര പുരസ്കാരം - പാണ്ഡവർ ഭൂമി (2001)

വർഗ്ഗം:1935-ൽ ജനിച്ചവർ
വർഗ്ഗം:2008-ൽ മരിച്ചവർ
ബൻസ്റ്റോണിയ ഹുമിലിസ്

കൈത വർഗ്ഗത്തിൽ പെട്ട ഒരു ചെടിയാണ് ***ബെൻസ്റ്റോണിയ ഹുമിലിസ്***. മുമ്പ് പണ്ഡാനസ് (*Pandanus*‌) ജീനസിൽ ഉൾപ്പെടുത്തിയിരുന്ന ഈ സസ്യം ഇപ്പോൾ പണ്ഡാനേസീ (Pandanaceae) കുടുംബത്തിൽ ആണ് കാണപ്പെടുന്നത്. ഈ കുടുംബത്തിൽ ഇതുവരെ ഉപവർഗ്ഗങ്ങൾ ഉൾപ്പെടുത്തിയിട്ടില്ല. ഇന്ത്യ, ചൈന, മലേഷ്യൻ ഉപദ്വീപ്, വിയറ്റ്നാം എന്നീപ്രദേശങ്ങളിൽ കണ്ടുവരുന്ന ഈ സസ്യം വിയറ്റ്നാമിൽ **കാട്ടുകൈതചക്ക** എന്നർത്ഥം വരുന്ന *dưa nhỏ* എന്നാണ് അറിയപ്പെടുന്നത്.

## ചിത്രശാല

Pandanus humilis Blanco2.446.jpg


## അവലംബം




## പുറം കണ്ണികൾ
* 
* 

വർഗ്ഗം:കൈത വർഗ്ഗം
വർഗ്ഗം:പൻഡാനേസീ
ഒ.എസ്. ടെൻ എൽ കാപ്പിറ്റാൻ

ഒ.എസ്. ടെൻ ശ്രേണിയിലെ പന്ത്രണ്ടാമത്തെ ഓപ്പറേറ്റിങ് സിസ്റ്റമാണ് **ഒ.എസ്. ടെൻ v10.10 എൽ കാപ്പിറ്റാൻ**. 2015 ജൂൺ 8-നു സാൻ ഫ്രാൻസിസ്കോയിൽ നടന്ന ആപ്പിൾ വേൾഡ് വൈഡ് ഡെവലപ്പെഴ്സ് കോൺഫെറൻസിലാണ് ഇത് സംബന്ധിച്ച അറിയിപ്പ് ഉണ്ടായത്.  പിൻഗാമിയായ യോസ്സെമിറ്റി പോലെ തന്നെ കാലിഫോർണിയയിലെ സ്ഥലങ്ങളുടെ പേര് അടിസ്ഥാനമാക്കിയാണു എൽ കാപ്പിറ്റാനും നാമകരണം ചെയ്തത്. മധ്യപൂർവ്വ കാലിഫോർണിയയിലെ സംരക്ഷിത വനപ്രദേശമായ യോസ്സെമിറ്റി താഴ്‌വരയുടെ വടക്ക് പടിഞ്ഞാറ് ദിശയിൽ സ്ഥിതിച്ചെയ്യുന്ന കൂറ്റൻ കരിങ്കൽ പാറയാണു പുതിയ നാമത്തിന്റെ പ്രചോദനം.

## പ്രത്യേകതകൾ
യോസ്സെമിറ്റിയെ അപേക്ഷിച്ച് മെച്ചപ്പെട്ട സുരക്ഷ, പ്രവർത്തനക്ഷമത, രൂപകൽപ്പന,  ഉപയോഗക്ഷമത എന്നിവക്ക് പ്രാധാന്യം നൽകിയാണു എൽ കാപ്പിറ്റാൻ അവതരിപ്പിച്ചത്. 

## രൂപകല്പന
ഏറെക്കാലം ആപ്പിളിന്റെ ഓപ്പറേറ്റിങ് സിസ്റ്റം ടൈപ്പ്ഫേസായിരുന്ന ഹെൽവെറ്റിക്ക ന്യൂവിനു പകരമായി ആപ്പിൾ തന്നെ വികസിപ്പിച്ചെടുത്ത സാന് ഫ്രാന്സിസ്കോ ടൈപ്പ്ഫേസാണു എൽ കാപ്പിറ്റാനിൽ ഉപയോഗിച്ചിരിക്കുന്നത്. 

## അവലംബം


## കൂടുതൽ അറിവിന്

വർഗ്ഗം:ഓപ്പറേറ്റിങ് സിസ്റ്റങ്ങൾ
വർഗ്ഗം:മാക് ഒ.എസ്
പേരെച്ചം

പേരിനെ അല്ലെങ്കിൽ നാമത്തെ ആശ്രയിച്ചു നിൽക്കുന്ന അപൂർണക്രിയയെ പേരെച്ചം എന്നു വിളിക്കുന്നു.

ഉദാഹരണം: ചിരിക്കുന്ന കുഞ്ഞ്, ഓടുന്ന വണ്ടി, പാടുന്ന രാമു, വിടരുന്ന പൂവ്, പഠിക്കുന്ന കുട്ടി.
വെറോണിക്ക വെറോണീസ്

1872-ൽ ദാന്തെ ഗബ്രിയൽ റോസെറ്റി അലക്സാവൈൽഡിങിനെ മാതൃകയാക്കി ലേഡി ലിലിത്ത് എന്ന ചിത്രത്തോടൊപ്പം ചിത്രീകരിച്ച ഒരു എണ്ണഛായാചിത്രമാണ് **വെറോണിക്ക വെറോണീസ്.**റോസെറ്റി തന്റെ മികച്ച ഉപഭോക്താക്കളിലൊരാളായ പ്രമുഖ കപ്പൽ വ്യാപാരിയായ ഫ്രെഡറിക്ക് റിച്ചാർഡ്സ് ലെയ്ലൻഡന് ഈ ചിത്രം വിറ്റിരുന്നു. 1923-ൽ സാമുവൽ ബാൻക്രോഫ്റ്റ്, ഈ ചിത്രം ഏറ്റെടുക്കുകയും 1935-ൽ ഡെൽവാർ ആർട്ട് മ്യൂസിയത്തിലേക്ക് സംഭാവന നൽകുകയും ചെയ്തു.
## അവലംബം

## ഉറവിടങ്ങൾ
*

## പുറം കണ്ണികൾ

*Elzea, Rowland. *The Samuel and Mary R. Bancroft, Jr. and Related Pre-Raphaelite Collections*. Rev. Ed. Wilmington, Delaware: Delaware Art Museum, 1984
*Surtees, Virginia. *Dante Gabriel Rossetti*. 2 vols. Oxford: Clarendon Press, 1971.

വർഗ്ഗം:സ്ത്രീകളുടെ ചിത്രങ്ങൾ
ദുർഗ്ഗ കൃഷ്ണ

**ദുർഗ കൃഷ്ണ ആനന്ദ്**  (ജനനം : ഒക്ടോബർ 25, 1996) ഒരു യുവ ചലച്ചിത്ര നടിയും ക്ലാസിക്കൽ നർത്തകിയുമാണ്. പ്രധാനമായും മലയാളം, തമിഴ് സിനിമാ മേഖലകളിൽ പ്രവർത്തിച്ചുവരുന്ന ദുർഗ്ഗ 2017 ൽ റിലീസ് ചെയ്ത വിമാനം എന്ന ചിത്രത്തിൽ ആണ് ആദ്യമായി അഭിനയിച്ചത്. തുടർന്ന് 2019 ൽ പുറത്തിറങ്ങിയ പ്രേതം 2, കുട്ടിമാമ, ലവ് ആക്ഷൻ ഡ്രാമ, വൃത്തം, കിംഗ് ഫിഷ്, കൺഫെഷൻസ് ഓഫ് എ കുക്കു, 2020 ൽ പുറത്തിറങ്ങിയ റാം എന്നീ ചിത്രങ്ങളിൽ അഭിനയിച്ചു.

## സിനിമകൾ

## അവലംബം
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:1996-ൽ ജനിച്ചവർ
ആൻ ആർച്ചർ

**ആൻ ആർച്ചർ** (ജനനം: ഓഗസ്റ്റ് 24, 1947) ഒരു അമേരിക്കൻ നടിയാണ്. 1987 ൽ പുറത്തിറങ്ങിയ ഫേറ്റൽ ആട്രാക്ഷൻ എന്ന ചിത്രത്തിലെ വേഷത്തിന്റെ പേരിൽ മികച്ച സഹനടിക്കുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ടിരുന്നു. അവരുടെ മറ്റു ചിത്രങ്ങളിൽ പാരഡൈസ് അലയ് (1978), പാട്രിയോട്ട് ഗെയിംസ് (1992), ഷോർട്ട് കട്ട്സ് (1993), ക്ലിയർ ആൻഡ് പ്രസന്റ് ഡേഞ്ചർ (1994), ലല്ലബി (2014) എന്നിവ ഉൾപ്പെടുന്നു. വേദിയിലെ മികച്ച പ്രകടനങ്ങളിൽ പ്രധാനമായവ 2001 ല് വെസ്റ്റ് എന്റ് പ്രൊഡക്ഷൻസ് അവതരിപ്പിച്ച ദ ഗ്രാജ്വേറ്റിലെ മിസ്സിസ് റോബിൻസൺ, 2014 ലെ എഡിൻബർഗ് ഫെസ്റ്റിവൽ ഫ്രിഞ്ചിൽ അവതരിപ്പിക്കപ്പെട്ട ദ ട്രയൽ ഓഫ്  ജെയ്ൻ ഫോണ്ടയിലെ ടൈറ്റിൽ  കഥാപാത്രം എന്നിവയാണ്.

## ജീവിതരേഖ
ജോൺ ആർച്ചറിന്റേയും മാർജോറി ലോർഡിന്റേയും മകളായി കാലിഫോർണിയയിലെ ലോസ് ആഞ്ചലസിലാണ് ആൻ ആർച്ചർ ജനിച്ചത്.

## തൊഴിൽരംഗം
ആനി ആർച്ചറുടെ ആദ്യ ടെലിവിഷൻ അരങ്ങേറ്റം 1970 ലെ മെൻ അറ്റ് ലാ എന്ന പരമ്പരയിലൂടെയായിരുന്നു. 1971 ൽ അവർ മിസ്സ് ഗോൾഡൻ ഗ്ലോബ് ആയി നാമനിർദ്ദേശം ചെയ്യപ്പെട്ടു. "ദ ഹോണേഴ്സ്" (1972) ആയിരുന്നു അവർ അഭിനയിച്ച ആദ്യചലച്ചിത്രം. ഇതിനേത്തുടർന്ന് ലൈഫ്ഗാർഡ് (1976) എന്ന ചിത്രത്തിലെ വേഷം അവതരിപ്പിച്ചു. ഫേറ്റൽ ആട്രാക്ഷൻ (1987) എന്ന ചിത്രത്തിലെ ബേത്ത് ഗാലേഗർ എന്ന കഥാപാത്രത്തെ അവതരിപ്പിച്ചതിന്റെ പേരിൽ മികച്ച സഹനടിക്കുള്ള അക്കാഡമി അവാർഡിന് നാമനിർദ്ദേശം ചെയ്യപ്പെട്ടിരുന്നു.

## അവലംബം

വർഗ്ഗം:അമേരിക്കൻ ചലച്ചിത്ര അഭിനേതാക്കൾ
വർഗ്ഗം:അമേരിക്കൻ ചലച്ചിത്ര നടിമാർ‎
വർഗ്ഗം:1947-ൽ ജനിച്ചവർ
മെലാലൂസീ

മൈർട്ടേസീ സസ്യകുടുംബത്തിലെ ഒരു ഗോത്രമാണ് **മെലാലൂസീ**.

## ജെനെറ

**[[Melaleuca]]* (including *[[Callistemon]]*)
**[[Calothamnus]]*
**[[Lamarchea]]*
**[[Conothamnus]]*
**[[Beaufortia (plant)|Beaufortia]]*
**[[Regelia]]*
**[[Phymatocarpus]]*
**[[Eremaea (plant)|Eremaea]]*

## അവലംബം
കുട്ടിമാമ

വി.എം. വിനുവിന്റെ സംവിധാത്തിൽ 2019 മേയ് 17 ന് പ്രദർശനത്തിന് എത്തിയ ഒരു കോമഡി മലയാളചലച്ചിത്രം ആണ് ***കുട്ടിമാമ***. ശ്രീ ഗോകുലം മൂവീസിൻറ്റ ബാനറിൽ ഗോകുലം ഗോപാലൻ നിർമിച്ച ഈ ചിത്രത്തിൽ ശ്രീനിവാസൻ,ധ്യാൻ ശ്രീനിവാസൻ,ദുർഗ്ഗ കൃഷ്ണ എന്നിവരാണ്  അഭിനേതാക്കൾ.വരുൺ വിനു ഈ ചിത്രത്തിന്റെ ഛായാഗ്രഹണം നിർവഹിച്ചിരിക്കുന്നു.അച്ചു രാജാമണി സംഗീതവും,പശ്ചാത്തലസംഗീതവും നൽകിയ ഈ ചിത്രം വിതരണം ചെയ്തിരിയ്ക്കുന്നത് സെൻട്രൽ പിക്ചേഴ്സാണ്.ബ്ലെസി സംവിധാനം ചെയ്ത തന്മാത്ര എന്ന ചിത്രത്തിലൂടെ പ്രേക്ഷകർക്ക് പരിചിതയായ മീരാ വാസുദേവ് വളരെ നാളുകൾക്ക് ശേഷം അഭിനയ മേഖലയിലേക്ക് തിരിച്ചെത്തിയ ചിത്രവും കൂടിയാണിത്.ഒറ്റപ്പെട്ടു പോകുന്ന ഒരു പട്ടാളക്കാരന്റെ ആത്മസംഘർഷങ്ങളുടെ ഗൗരവമായ ഒരു യാത്രയുടെ നേർക്കാഴ്ചയാണ് ഈ ചിത്രം പറഞ്ഞത്.ഈ ചിത്രം ഒരു ബോക്സ് ഓഫീസ് പരാജയമാണ്.

## കഥാസാരം
ശേഖരൻകുട്ടിക്ക് (ശ്രീനിവാസൻ) സംസാരിക്കാൻ ഒരാളെ കിട്ടിയാൽ പിന്നെ കുശാലായി. താൻ പട്ടാളത്തിൽ കറി വച്ച് ഇന്ത്യ-പാക് പട്ടാളക്കാർക്ക് സദ്യ വിളമ്പിയത് മുതൽ യുദ്ധഭൂമിയിൽ കുറെയെണ്ണത്തെ കൊന്നു തള്ളിയ കഥ വരെ പറയും. പൊട്ടും പൊടിയും വച്ച് പറയുന്ന കഥകൾ ഒറ്റ തവണ കേൾക്കുന്നവർ അടുത്ത തവണ ഇദ്ദേഹത്തെ കാണുമ്പോൾ ഓടി രക്ഷപ്പെടാനായി രണ്ടാമതൊന്ന് ആലോചിക്കേണ്ടി വരില്ല. കടുത്ത ജയൻ ആരാധകനായ ഇദ്ദേഹം യാദൃച്ഛികമായി പണ്ട് ജയനെ കണ്ട് ഫോട്ടോ എടുക്കാൻ ഇടയായ കഥയൊക്കെ നാട്ടിൽ പാട്ടായ മറ്റൊരു കഥയാണെങ്കിലും ഒരു വ്യക്തിക്ക് പോലും വിശ്വാസമില്ല. ഒരു ബഡായിക്കാരന് അപ്പുറം അയാൾക്ക് നാട്ടിലും വീട്ടിലും വലിയ വിലയൊന്നും ആരും കൽപ്പിച്ചിരുന്നില്ല. വീട്ടിൽ പെങ്ങൾക്കും അവരുടെ കുട്ടികൾക്കും കുട്ടിമാമയാണ് തുണ. അനന്തരവളുടെ വിവാഹാലോചന മുടങ്ങിയത് കുട്ടിമാമയുടെ തള്ളിന്റെ ഫലമാണെന്നത് മറ്റൊരു കഥ. അതിനിടെ ഗൾഫിൽ നിന്ന് നാട്ടിലെത്തിയ പെങ്ങളുടെ മകന് (വിശാഖ് നായർ) അമ്മാവന്റെ പ്രണയത്തെ കുറിച്ചും പിന്നെ വിവാഹശേഷം വേർപിരിയേണ്ടി വന്ന സാഹചര്യത്തെ കുറിച്ചും അറിയാൻ താത്പര്യമായി. കുട്ടിമാമ തന്റെ പ്രണയത്തെ കുറിച്ച് പറഞ്ഞു. ഒരു ബൈക്കപകടത്തിൽ നിന്നും സാഹസികമായി രക്ഷപ്പെടുത്തിയ അഞ്ജലി എന്ന കുട്ടിയെ പിന്നെ വിവാഹം കഴിച്ചതും ഒടുവിൽ അവരുമായി അകലേണ്ടി വന്നതും ഒക്കെയുള്ള ജീവിതകഥ. കുട്ടിമാമയുടെ അഞ്ജലിയെ തേടി ബാംഗ്ളൂർ എത്തിയ അനന്തരവനോട് അവർ പറഞ്ഞത് ശേഖരൻകുട്ടിക്ക് മാനസികമായി കുഴപ്പം ഉണ്ടായിരുന്നു എന്നാണ്. വെറുമൊരു നുണയനും സ്ഥിരതയില്ലാത്ത മനുഷ്യനുമായ ശേഖരൻകുട്ടിക്ക് ഇതിനപ്പുറം ഒരു വാസ്തവമില്ല എന്ന് തോന്നുന്നിടത്ത് രണ്ട് കഥാപാത്രങ്ങൾ കഥാഗതി മാറ്റി മറിക്കുവാൻ കടന്നു വരുന്നു. നിമിത്തമെന്നോണം കുട്ടിമാമ പറഞ്ഞ പല ബഡായികളുടെയും സത്യാവസ്ഥ പുറത്തുവരുന്നു. ശേഖരൻകുട്ടി ആരായിരുന്നുവെന്ന് എല്ലാവരും മനസ്സിലാക്കുന്നതാണ് രണ്ടാം പകുതി

## അഭിനേതാക്കൾ
* ധ്യാൻ ശ്രീനിവാസൻ/ശ്രീനിവാസൻ....ശേഖരൻകുട്ടി
* ദുർഗ്ഗ കൃഷ്ണ
* മീരാ വാസുദേവ്...അഞ്ജലി
* റോണി രാജൻ...ഡോക്ടർ വിമൽ
* സന്തോഷ് കീഴാറ്റൂർ... ബാങ്ക് മാനേജർ കോശി
* നിർമ്മൽ പാലാഴി
* ശശി കലിംഗ
* ജനാർദ്ദനൻ
* വിനോദ് കോവൂർ
## റിലീസ്
ഈ ചിത്രത്തിന്റെ ഔദ്യോഗിക ട്രെയിലർ 2019 മാർച്ച് 26-ന്
യൂട്യൂബിലൂടെ റിലീസ് ചെയ്തു.2019 മേയ് 17-ന് ഈ ചിത്രം തിയേറ്ററുകളിൽ പ്രദർശനത്തിനെത്തി.

## സംഗീതം
ഈ ചിത്രത്തിന്റെ സംഗീത സംവിധാനം ചെയ്തിരിക്കുന്നത് പ്രശസ്ത സംഗീത സംവിധായകൻ രാജാമണിയുടെ മകൻ അച്ചു രാജാമണിയാണ്.

**തോരാതെ* - വിനീത് ശ്രീനിവാസൻ

**തോരാതെ* - വർഷ വിനു (ഫീമെയിൽ വേർഷൻ)

**തള്ളല്ല ,തള്ളല്ല,തള്ളല്ല മോനേ* - വിനീത് ശ്രീനിവാസൻ
## അവലംബം
ജർമ്മനിയുടെ പുനരേകീകരണം

ലഘുചിത്രം|വലത്ത്‌
1990-ൽ കിഴക്കൻ ജർമ്മനിയും പശ്ചിമ ജർമ്മനിയും ഒന്നിച്ച് ഇന്നത്തെ ജർമ്മനി എന്ന ഏകീകൃതരാഷ്ട്രമായതിനെയാണ് **ജർമ്മനിയുടെ പുനരേകീകരണം** എന്നതുകൊണ്ട് വിവക്ഷിക്കുന്നത്. രണ്ടാം ലോകമഹായുദ്ധത്തിലേറ്റ പരാജയത്തിനു ശേഷമാണ് ജർമ്മനി രണ്ടായി ഭാഗിക്കപ്പെടുന്നത്, കമ്മ്യൂണിസ്റ്റ് സാമ്പത്തികഘടന സ്വീകരിച്ച കിഴക്കൻ ജർമ്മനിയും (പൂർവ്വജർമ്മനി) പടിഞ്ഞാറൻ മുതലാളിത്ത ഘടന സ്വീകരിച്ച് അമേരിക്കയുടെ സാമന്തരാജ്യമായി പശ്ചിമ ജർമ്മനിയും. കിഴക്കൻ ജർമ്മനിയുടെ തലസ്ഥാനം ബെർലിനും പശ്ചിമ ജർമ്മനിയുടെ തലസ്ഥാനം ബോൺ എന്ന ചെറുപട്ടണവുമായിരുന്നു. 1961-ൽ ബെർലിൻ മതിൽ നിർമ്മാണത്തോടെ ഇരു രാജ്യങ്ങളും തമ്മിലുള്ള ബന്ധം പൂർണ്ണമായും അറ്റു. അതിർത്തിയിൽ പരസ്പരം വെടിവയ്പ്പ് വരെ പതിവായി. എൺപതുകളുടെ അവസാനത്തോടെ സോവിയറ്റ് യൂണിയന്റെ തകർച്ച ആരംഭിച്ചതോടെ കിഴക്കൻ ജർമ്മനിയിലും യൂറോപ്പിലെ മറ്റു കമ്മ്യൂണിസ്റ്റ് രാജ്യങ്ങളിലും കടുത്ത സാമ്പത്തികത്തകർച്ച ആരംഭിച്ചു. 1990-ൽ കിഴക്കൻ ജർമ്മനിയിൽ നടന്ന തിരഞ്ഞെടുപ്പിൽ ഭരണപാർട്ടിയായ സോഷ്യലിസ്റ്റ് യൂണിറ്റി പാർട്ടി (Sozialistische Einheitspartei Deutschlands) മൂന്നാം സ്ഥാനത്തേയ്ക്ക് പിന്തള്ളപ്പെട്ടു. ഏകീകരണത്തിനു വേണ്ടി വാദിച്ച അല്ലയൻസ് പാർട്ടി വിജയിക്കുകയും 1990-ൽ സന്ധി സംഭാഷണങ്ങൾ ആരംഭിക്കുകയും ആ വർഷം തന്നെ കിഴക്കൻ ജർമ്മനിയും പശ്ചിമ ജർമ്മനിയും ഒന്നിക്കുകയും ചെയ്തു. ഏകീകൃത ജർമ്മനി പശ്ചിമ ജർമ്മനിയുടെ തുടർച്ചയായിട്ടാണ് പലപ്പോഴും കരുതപ്പെടുന്നത്. ഇതിനുകാരണം നാറ്റോ ഉൾപ്പെടെയുള്ള അന്താരാഷ്ട്ര സംഘടനകളിൽ പശ്ചിമ ജർമ്മനിയ്ക്ക് ഉണ്ടായിരുന്ന അംഗത്വം ഏകീകൃത ജർമ്മനി നിലനിർത്തുകയും വാഴ്സാ ഉടമ്പടി പോലുള്ള സംഘടനകളിൽ കിഴക്കൻ ജർമ്മനിയ്ക്കുണ്ടായിരുന്ന അംഗത്വം റദ്ദുചെയ്യുക്കയും ചെയ്തതിനാലാണ്. 1994ലെ ബെർലിൻ/ബോൺ ആക്റ്റ് പ്രകാരം, കിഴക്കൻ ജർമ്മനിയുടെ തലസ്ഥാനമായിരുന്ന ബെർലിൻ ഏകീകൃത ജർമ്മനിയുടെ തലസ്ഥാനമാകുകയും ബോൺ ചില സർക്കാർ സ്ഥാപനങ്ങൾ ഉൾക്കൊള്ളിച്ചുകൊണ്ടുള്ള ഫെഡറൽ നഗരമായി മാറുകയും ചെയ്തു.

## ഇതും കാണുക
* ജർമ്മനിയുടെ ഏകീകരണം

വർഗ്ഗം:ജർമ്മനി
ചൈൽഡ്ലോവിയ

പയർ കുടുംബമായ ഫാബേസീയിലെ മിമൊസോയിഡ് ക്ലേഡിലെ Caesalpinioideae ഉപകുടുംബത്തിലെ സപുഷ്പിസസ്യങ്ങളുടെ ഒരു ജനുസ്സാണ് **ചൈൽഡ്ലോവിയ**.  
## അവലംബം

## പുറം കണ്ണികൾ

വർഗ്ഗം:ഫാബേസീ
മിസ്റ്റർ ലോക്കൽ

എം.രാജേഷ് സംവിധാനം ചെയ്ത് 2019 മെയ് 17 നു പ്രദർശനത്തിന് എത്തിയ ഒരു തമിഴ് ഭാഷ ചലച്ചിത്രം ആണ് **മിസ്റ്റർ ലോക്കൽ**.ഹാസ്യത്തിന് ഏറെ പ്രാധാന്യം നൽകിയിട്ടുള്ള ഈ ചിത്രം നിർമിച്ചിരിക്കുന്നത് കെ.ഇ ജ്ജാനവേലും ഉദയനിധി സ്റ്റാലിനും ചേർന്നാണ്.
വേലൈക്കാരൻ എന്ന ചിത്രത്തിന് ശേഷം ശിവ കാർത്തികേയനും,നയൻതാരയും ഒന്നിയ്ക്കുന്ന രണ്ടാമത്തെ ചിത്രവും കൂടിയാണിത്. യോഗി ബാബു,രാധിക ശരത്കുമാർ,നാരായൺ ലക്കി തുടങ്ങിയവർ പ്രധാന വേഷങ്ങളിൽ എത്തിയ ഈ ചിത്രത്തിൻറ്റെ സംഗീത സംവിധാനം നിർവഹിച്ചത് ഹിപ്പ് ഹോപ്പ് തമിഴയാണ്.ഈ ചിത്രത്തിൻറ്റെ ട്രെയിലറിന് അനുകൂല അഭിപ്രായമാണ് സാമൂഹ്യ മാധ്യമങ്ങളിൽ നിന്നും ലഭിച്ചത്.

രജനീകാന്തിൻറ്റെ മന്നൻ എന്ന സിനിമയോട് ഈ ചിത്രത്തിന് സാമ്യമുണ്ട്.

## അഭിനേതാക്കൾ
* ശിവ കാർത്തികേയൻ...മനോഹർ
* നയൻതാര... കീർത്തന വാസുദേവ്
* യോഗി ബാബു... ബ്ലേഡ് പാണ്ടി
* നാരായൺ ലക്കി... അശോക്
* രാധിക ശരത്കുമാർ...മനോഹറിൻറ്റെ അമ്മ 
* ഹരിജ... മനോഹറിൻറ്റെ സഹോദരി
* സതീഷ്...ശിവ
* അനിൽ മുരളി...ഇൻസ്പെക്ടർ പ്രസന്ന കുമാർ

## അവലംബം
*. "Sivakarthikeyan's film with director Rajesh titled 'Mr Local' - Times of India". The Times of India. Retrieved 5 February 2019.

*. "SK13 titled Mr. Local". www.thenewsminute.com. Retrieved 5 February 2019.

*. "Sivakarthikeyan and Nayanthara to share screen space in Mr Local". The Indian Express. 3 February 2019.

*. "These stills from Siva-Nayan's Mr Local is breaking the internet!". Weportal. Retrieved 10 April 2019.

*. "Mr Local in its final stage of shooting". The New Indian Express. Retrieved 5 February  2019.

*. Subramanian, Anupama (2 February 2019). "Sivakarthikeyan becomes Mr Local". Deccan Chronicle. Retrieved 5 February  2019.

*. "Sivakarthikeyan's 'Mr. Local' is not a Telugu remake - Times of India". The Times of India. Retrieved 5 February 2019.

*. "மிஸ்டர் லோக்கல் விமர்சனம்". Wetalkiess. Retrieved 17 May 2019.

*. "Mr. Local Movie Review". Behindwoods. Retrieved 17 May  2019.
ഇഷ്‌ക്

**അനുരാജ് മനോഹർ** സംവിധാനം ചെയ്ത് 2019 മെയ് 17 ന് റിലീസ് ചെയ്ത ഒരു പ്രണയ പ്രതികാര ചലച്ചിത്രം ആണ് '''ഇഷ്ക്.
ഷെയിൻ നിഗം,ആൻ ശീതൾ,ഷൈൻ ടോം ചാക്കോ എന്നിവർ പ്രധാന വേഷങ്ങളിലെത്തിയ ഈ ചിത്രം ഏ.വി.എ പ്രൊഡക്ഷൻസിന് വേണ്ടി മുകേഷ് ആൻ.മേത്ത,ഏ.വി അനൂപ്,ഇ.വി സാരഥി എന്നിവരാണ് നിർമ്മിച്ചത്.സദാചാരവാദികളുടെ ഹീനമായ പ്രവർത്തികൾ ഈ ചിത്രത്തിലൂടെ വരച്ചിടുന്നു.റിലീസ് ചെയ്ത തീയേറ്ററുകളിൽ നിന്ന് മികച്ച പ്രതികരണം ലഭിച്ച ഈ ചിത്രം വാണിജ്യപരമായി വിജയിച്ചു.

## അഭിനേതാക്കൾ
* ഷെയിൻ നിഗം... സച്ചി
* ആൻ ശീതൾ...വസുധ
* ഷൈൻ ടോം ചാക്കോ... ആൽവിൻ
* ലിയോണ ലിഷോയ്...മരിയ/ആൽവിൻറ്റെ ഭാര്യ
* മാല പാർവതി...രാധമ്മ/സച്ചിയുടെ അമ്മ
* ശ്വാസിക...സച്ചിയുടെ ചേച്ചി
* ജാഫർ ഇടുക്കി... മുകുന്ദൻ
* പ്രേം നാഥ്... ബിജു
* കൈനകരി തങ്കരാജ്...മുരുകൻ

## കഥാസാരം
സച്ചിദാനന്തൻ എന്ന സച്ചി (ഷെയിൻ നിഗം) ഐടി ജീവനക്കാരനാണ്. കൊച്ചിയിലാണു താമസിക്കുന്നത്. സച്ചിക്കു വസുധയോട് (ആൻ ശീതൾ) ഭ്രാന്തമായ പ്രണയമാണ്. പോസ്റ്റ് ഗ്രാജ്വേറ്റ് വിദ്യാർഥിനിയായ വസുധ കോട്ടയം സ്വദേശിയാണ്. ഒരു ദിവസം കോട്ടയത്ത് പഠിക്കുന്ന കോളേജിൽനിന്നും വസുധയെ സച്ചി കൊച്ചിയിലേക്കു കൂട്ടിക്കൊണ്ടു വരികയാണ്. പിറ്റേ ദിവസം രാവിലെ കോട്ടയത്ത് തിരികെയെത്തിക്കാമെന്ന വാഗ്ദാനം നൽകിയാണ് അവളെ സച്ചി കൊച്ചിയിലേക്കു കൊണ്ടു വരുന്നത്. എന്നാൽ കൊച്ചിയിലേക്കുള്ള യാത്രയിൽ ചില കാര്യങ്ങൾ നാടകീയമായി സംഭവിക്കുന്നത് അവരുടെ ജീവിതത്തെ മാറ്റിമറിക്കുകയാണ്.

## സംഗീതം
നാസി ദഗാങ്

തേങ്ങാപ്പാലിൽ വേവിച്ച ചോറ്, മീൻകറി, അച്ചാറിട്ട വെള്ളരിക്ക, കാരറ്റ് എന്നിവ ചേർന്ന ഒരു മലേഷ്യൻ വിഭവം ആണ് **നാസി ദഗാങ്**.(Jawi: **ناسي داڬڠ**, "Trader's Rice") പെനിൻസുലർ മലേഷ്യയിലെ കിഴക്കൻ തീരം (തെരേങ്കാനു, കെലാന്തൻ), തെക്കൻ തായ് മലയ് പട്ടാനിപ്രവിശ്യകൾ, യല, നാരതിവാട്ട് എന്നീ സംസ്ഥാനങ്ങളിലും ഇന്തോനേഷ്യൻ അതിർത്തി കടന്നുള്ള നാച്ചുന, അനാംബാസ്,  റിയാവു ദ്വീപുകൾ എന്നിവിടങ്ങളിലും അറിയപ്പെടുന്ന ഒരു പ്രഭാത ഭക്ഷണമാണ് ഇത്. കെലാന്റനിലെ തുമ്പത്ത്, ക്വാല തെരേംഗാനിലെ കമ്പുംഗ് ലഡാംഗ് എന്നിവിടങ്ങളിൽ നിന്നാണ് ഏറ്റവും പ്രശസ്തമായ നാസി ദഗാങ് വന്നത്.
## അവലംബം


## പുറം കണ്ണികൾ
*  Terengganu government tourism - Nasi dagang.
*  Nasi dagang.
*  Kedai Nasi Dagang Asli Terengganu - Kedai Nasi Dagang Asli Terengganu
*  Nasi Dagang Terengganu  - Nasi Dagang Asli Terengganu
*  Resepi Nasi Dagang Terengganu  - Nasi Dagang Negeri Terengganu

വർഗ്ഗം:മലേഷ്യൻ ഭക്ഷണവിഭവങ്ങൾ
സിഡ്നി, കാനഡ

**സിഡ്നി**, കാനഡയിലെ പ്രവിശ്യയായ ബ്രിട്ടീഷ് കൊളമ്പിയയിലെ വാൻകൂവർ ദ്വീപിൽ  സാനിച്ച് അർദ്ധദ്വീപിന്റെ വടക്കേ അറ്റത്ത് സ്ഥിതി ചെയ്യുന്ന ഒരു പട്ടണമാണ്. 13 ഗ്രേറ്റർ വിക്ടോറിയ മുനിസിപ്പാലിറ്റികളിലൊന്നാണിത്. ഈ പട്ടണത്തിലെ ഏകദേശ ജനസംഖ്യ 11,583 ആണ്. വിക്ടോറിയ ഇന്റർനാഷണൽ എയർപോർട്ടിന് തൊട്ടു കിഴക്കു ഭാഗത്തായും BC ഫെറീസിന്റെ സ്വാർട്സ് ബേ ടെർമിനലിന് ഏകദേശം 6 കിലോമീറ്റർ (4 മൈൽ) തെക്കുഭാഗത്തുമായാണ് സിഡ്നി പട്ടണം സ്ഥിതിചെയ്യുന്നത്.

## അവലംബം

വർഗ്ഗം:കാനഡയിലെ നഗരങ്ങൾ
കേപ് കൊളംബിയ

**കേപ് കൊളംബിയ** എല്ലെസ്മിയർ ദ്വീപിൽ നുനാവട്ടിലെ ക്വിക്കിഖ്റ്റാലുക് മേഖലയിൽ സ്ഥിതിചെയ്യുന്നതും കാനഡയുടെ ഭൂഭാഗത്തിന്റെ ഏറ്റവും വടക്കുള്ളതുമായ അംശമാണ്. ഇത് ആർട്ടിക്ക് സമുദ്രത്തിലെ ലിങ്കൺ കടലിന്റെ ഏറ്റവും പടിഞ്ഞാറുള്ള തീരപ്രദേശ മുനമ്പിനെ അടയാളപ്പെടുത്തുന്നു. ഗ്രീൻലാന്റിന് പുറത്തുള്ള ലോകത്തിന്റെ ഏറ്റവും വടക്കേ ബിന്ദുവായ ഇവിടെനിന്ന് ഉത്തര ധ്രുവത്തിലേയ്ക്കുള്ള ദൂരം 769 കിലോമീറ്റർ (478 മൈൽ) ആണ്.

## ചരിത്രം
1876 ൽ പെൽഹാം ആൽഡ്രീച്ച് ആണ് കേപ് കൊളമ്പിയയിലെത്തിയ ആദ്യത്തെ യൂറോപ്യൻ വംശജൻ.  ബ്രിട്ടീഷ് പര്യവേഷകനായ ജോർജ്ജ് നരേസിന്റെ പര്യവേഷണത്തിലെ (1875-76) ഒരു ലഫ്റ്റനന്റ് ആയിരുന്നു അദ്ദേഹം.

## അവലംബം


വർഗ്ഗം:കാനഡ
അമന്റ് റിംഗ്നസ് ദ്വീപ്

**അമന്റ് റിംഗ്നസ് ദ്വീപ്** കാനഡയിലെ നുനാവുട്ടിൽ, ക്വിക്കിഖ്റ്റാലുക് മേഖലയിലെ സ്വെർഡ്രൂപ്പ് ദ്വീപുകളിലൊന്നാണ്. അക്ഷാംശം 78 ഡിഗ്രിക്കും 79 ഡിഗ്രിക്കുമിടയിൽ ആർട്ടിക്ക് സമുദ്രത്തിലാണ് ഇതു സ്ഥിതിചെയ്യുന്നത്. എല്ലെസ് റിംഗ്നസ് ദ്വീപിനു കിഴക്കായും ആക്സൽ ഹെബേർഗ് ദ്വീപിന് പടിഞ്ഞാറുമായാണ് ഇതു നിലനിൽക്കുന്നത്. ഹസ്സൽ ജലസന്ധി അമന്റ് റിംഗ്നസ് ദ്വീപിനെ എല്ലെസ് റിംഗ്നസ് ദ്വീപിൽനിന്നു വേർതിരിക്കുന്നു.

## അവലംബം

വർഗ്ഗം:ദ്വീപുകൾ
കെന്നഡിയ പ്രൊസ്ട്രാറ്റ

ഓസ്ട്രേലിയൻ തദ്ദേശവാസിയായ ഫാബേസീ കുടുംബത്തിലെ സപുഷ്പി സസ്യങ്ങളുടെ ഒരു സ്പീഷീസാണ് **കെന്നഡിയ പ്രൊസ്ട്രാറ്റ'' **(**running postman** or **scarlet runner**** or **scarlet coral pea''').വെസ്റ്റേൺ ആസ്ട്രേലിയ, സൗത്ത് ഓസ്ട്രേലിയ, തസ്മാനിയ, വിക്ടോറിയ, ന്യൂ സൗത്ത് വെയിൽസ് എന്നിവിടങ്ങളിൽ ഈ സസ്യം വ്യാപകമാണ്. എന്നിരുന്നാലും, നോർതേൺ ടെറിട്ടറി ഒഴികെയുള്ള എല്ലാ ഓസ്ട്രേലിയൻ സംസ്ഥാനങ്ങളിലും ഈ സസ്യം കാണപ്പെടുന്നതായി ജീൻസ് (1996) സമർത്ഥിക്കുന്നു. 
## അവലംബം

വർഗ്ഗം:ഫാബേസീ
വർഗ്ഗം:വിക്ടോറിയയിലെ സസ്യങ്ങൾ (ഓസ്ട്രേലിയ)
വർഗ്ഗം:സൗത്ത് ഓസ്ട്രേലിയയിലെ സസ്യജാലം
വർഗ്ഗം:ഉദ്യാന സസ്യങ്ങൾ
ചാരുദത്തം

ഭാസനാടകചക്രത്തിലെ ഒരു രൂപകമാണു ചാരുദത്തം. മഹാകവി ഭാസൻ രചിച്ച ഈ രൂപകത്തിന്റെ ആധാരം ഗുണാഢ്യന്റെ ബൃഹത്കഥ ആകുന്നു.
കോൺവാൾ ദ്വീപ്

**കോൺവാൾ ദ്വീപ്** കനേഡിയൻ പ്രദേശമായ നൂനാവടിലെ ഉന്നത ആർട്ടിക് പ്രദേശത്തുള്ള ഒരു ചെറിയ ദ്വീപാണ്. ക്യൂൻ എലിസബത്ത് ദ്വീപുകളുടെ ജ്യാമിതീയ കേന്ദ്രത്തിനു സമീപത്തായാണ് ഇതു സ്ഥിതിചെയ്യുന്നത്. വടക്കുഭാഗത്ത് ഹെൻഡ്രീക്സെൻ കടലിടുക്ക് ഇതിനെ അമന്റ് റിംഗ്നസ് ദ്വീപുമായി വേർതിരിക്കുന്നു. തെക്കുഭാഗത്ത് ബെൽച്ചർ ചാനൽ ഇതിനെ ഡെവൺ ദ്വീപിൽ നിന്നും വേർതിരിച്ചിരിക്കുന്നു. എല്ലെസ്മിയർ ദ്വീപിന് പടിഞ്ഞാറ് നോർവേജിയൻ ബേയിലെ ആറ് ദ്വീപുകളിൽ (മറ്റുള്ളവ ബക്കിംഹാം, ഏകിൻസ്, എക്സ്മൗത്ത്, ഗ്രഹാം ദ്വീപ്, ടേബിൾ) ഏറ്റവും വലുതാണ് ഇത്. കോൺവാൾ ദ്വീപിന് 90 കിലോമീറ്റർ (56 മൈൽ) നീളവും 30 കിലോമീറ്റർ (19 മൈൽ) വീതിയുമുണ്ട്. 2,358 ചതുരശ്ര കിലോമീറ്ററാണ് (910 ചതുരശ്ര മൈൽ) ഈ ദ്വീപിന്റെ വിസ്തീർണ്ണം.

ദ്വീപിലെ ഏറ്റവും ഉയരമുള്ള കൊടുമുടികൾ വടക്കൻ തീരത്തെ 400 മീറ്റർ (1,300 അടി) ഉയരമുള്ള മക്ലിയോഡ് ഹെഡ്, 290 മീറ്റർ (950 അടി) ഉയരമുള്ള മൗണ്ട് നിക്കോളായ് എന്നിവയാണ്. തീരത്തിന്റെ സവിശേഷതകളിൽ കിഴക്കുഭാഗത്തെ നോർത്ത് ഈസ്റ്റ് പോയിന്റും ഗോർഡൻ ഹെഡും; തെക്കുഭാഗത്തെ പെൽ പോയിന്റും കേപ്പ് ഒ'ബ്രിയനും; തെക്കുപടിഞ്ഞാറ് ഭാഗത്തെ കേപ്പ് ബട്ട്ലറും ഉൾപ്പെടുന്നു.

1852 ഓഗസ്റ്റ് 30-ന് സർ എഡ്വേർഡ് ബെൽച്ചറാണ് ഈ ദ്വീപ് ആദ്യമായി കണ്ട അറിയപ്പെടുന്ന യൂറോപ്യൻ വ്യക്തി. വെയിൽസ് രാജകുമാരനും കോൺവാൾ ഡ്യൂക്കുമായ പ്രിൻസ് എഡ്വേർഡ് രാജകുമാരന്റെ ബഹുമാനാർത്ഥം ദ്വീപിന് അദ്ദേഹവുമായി ബന്ധപ്പെട്ട പേര് നൽകി.

## അവലംബം

വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
ലാ ഘിർലാൻഡേറ്റ

ഇംഗ്ലീഷ് ചിത്രകാരനും കവിയുമായ ദാന്തേ ഗബ്രിയേൽ റോസെറ്റി 1873-ൽ ചിത്രീകരിച്ച ഒരു ചിത്രമാണ് ***ലാ ഘിർലാൻഡേറ്റ*** *("The Garlanded Woman")* ഇപ്പോൾ ഈ ചിത്രം ലണ്ടനിലെ ഗിൽഡ്ഹാൾ ആർട്ട് ഗാലറിയുടെ ഭാഗമാണ്.ഈ ചിത്രത്തിനുവേണ്ടി മാതൃകയായിരുന്നത് അലെക്സാ വൈൽഡിംഗ് ആയിരുന്നു. 
## അവലംബം

വർഗ്ഗം:സ്ത്രീകളുടെ ചിത്രങ്ങൾ
ഹെലെന ദ്വീപ് (നുനാവട്)

**ഹെലെന ദ്വീപ്** കാനഡയിലെ നൂനാവട്ടിലെ ക്വിക്കിഖ്ട്ടാലുക് മേഖലയിലെ ഒരു ജനവാസമില്ലാത്തതും കനേഡിയൻ ആർട്ടിക്ക് ദ്വീപസമൂഹങ്ങളിൽ ഉൾപ്പെട്ടതുമായ ഒരു ദ്വീപാണ്. ബാത്തസ്റ്റ് ദ്വീപിന്റെ വടക്കേ തീരത്തിനു അരികിലായി സർ വില്ല്യം പാർക്കർ കടലിടുക്കിനാൽ വേർതിരിക്കപ്പെട്ട് ഇതു സ്ഥിതിചെയ്യുന്നു. ഇതിന്റെ പടിഞ്ഞാറൻ തീരത്തുനിന്ന് അകലെയായി സെയ്മൂർ ദ്വീപ് നിലനിൽക്കുന്നു. 76°39'N 101°04'W, അക്ഷാംശ രേഖാംശങ്ങളിലായി സ്ഥിതിചെയ്യുന്ന ഈ ദ്വീപിന്റെ വിസ്തീർണ്ണം 327 ചതുരശ്രകിലോമീറ്ററാണ് (126 ചതുരശ്ര മൈൽ). വടക്കുഭാഗത്ത് ഡെവെറ്യൂക്സ് പോയിന്റ്, പടിഞ്ഞാറ് നോയൽ പോയിന്റ്, തെക്ക് കേപ് റോബർട്ട് സ്മാർട്ട് എന്നിവയാണ് ഈ ദ്വീപിന്റെ പ്രധാന പ്രധാന അതിരടയാളങ്ങൾ.

## അവലംബം

വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
കാമറൂൺ ദ്വീപ്

**കാമറൂൺ ദ്വീപ്** കാനഡയിലെ നുനാവട്ടിൽ കനേഡിയൻ ആർട്ടിക്ക് ദ്വീപുകളിലുൾപ്പെട്ട ഒരു ദ്വീപാണ്. ആർട്ടിക് സമുദ്രത്തിൽ സ്ഥിതി ചെയ്യുന്നതും ബാത്തസ്റ്റ് ദ്വീപിനോട് ചേർന്ന് കിടക്കുന്നതുമായ ഈ ദ്വീപ് 1,059 ചതുരശ്ര കിലോമീറ്റർ (409 ചതുരശ്ര മൈൽ) വിസ്തീർണ്ണവും, 42 മുതൽ 43 കിലോമീറ്റർ വരെ (26 മുതൽ 27 മൈൽ) നീളവും 37 മുതൽ 38 കിലോമീറ്റർ വരെ (23 മുതൽ 24 മൈൽ വരെ) വീതിയുമുള്ളതാണ്. ഐൽ വാനിയർ ദ്വീപ് തൊട്ടു തെക്കായി അർനോട്ട് കടലിന് മറുവശത്തായി സ്ഥിതിചെയ്യുന്നു.

## അവലംബം

വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
മെൽവില്ലെ ദ്വീപ്

**മെൽവില്ലെ ദ്വീപ്** കനേഡിയൻ ആർട്ടിക് ദ്വീപസമൂഹങ്ങളിലെ ഒരു ജനവാസമില്ലാത്ത ദ്വീപാണ്. 42,149 ചതുരശ്രകിലോമീറ്റർ (16,274 ചതുരശ്ര മൈൽ) ആണ് ഈ ദ്വീപിന്റെ വിസ്തീർണ്ണം. ഇത് ലോകത്തിലെ ഏറ്റവും വലിപ്പമുള്ള 33 ആമത്തെ ദ്വീപും കാനഡയിലെ എട്ടാമത്തെ വലിയ ദ്വീപുമാണ്. നോർത്ത്‍വെസ്റ്റ് ടെറിറ്ററിയിലും നുനാവടിലുമായി സ്ഥിതിചെയ്യുന്ന ഈ ദ്വീപിന്റെ പടിഞ്ഞാറൻ പകുതിയുടെ ഉത്തരവാദിത്തം നോർത്ത് വെസ്റ്റ് ടെറിറ്ററിക്കും കിഴക്കൻ പകുതിയുടെ ഉത്തരവാദിത്തം നൂനാവട് പ്രവിശ്യക്കുമാണ്. 

## അവലംബം
ഐൽ വാനിയർ

**ഐൽ വാനിയർ** കനേഡിയൻ ആർട്ടിക്ക് ദ്വീപുകളിലൊന്നും കാനഡയിലെ നുനാവട്ടിലുൾപ്പെട്ടതുമായ ഒരു  ദ്വീപാണ്. 76°10'N 103°15'W അക്ഷാംശ രേഖാംശങ്ങളിൽ നിലനിൽക്കുന്ന ഈ ദ്വീപിന്റെ വിസ്തീർണ്ണം 1,126 ചതുരശ്ര കിലോമീറ്റർ (435 ചതുരശ്ര മൈൽ) ആണ്. 53 കിലോമീറ്റർ (33 മൈൽ) നീളവും 35 കിലോമീറ്റർ (22 മൈൽ) വീതിയുമാണ് ഈ ദ്വീപിനുള്ളത്. വടക്ക്, ആർനോട്ട് കടലിടുക്കിന് എതിരായി കാമറോൺ ദ്വീപും, തെക്ക്, പിയേഴ്സ് കടലിടുക്കിന് എതിരായി മാസെ ദ്വീപും സ്ഥിതിചെയ്യുന്നു.

## അവലംബം

വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
ബാരമുള്ള ജില്ല

ജമ്മു കാശ്മീരിലെ ഇന്ത്യൻ ഭരണകൂടത്തിന്റെ തർക്കം നിലനിൽക്കുന്ന 22 ജില്ലകളിൽ ഒന്നാണ് **ബാരമുള്ള ജില്ല** . ജില്ലയുടെ ഭരണകേന്ദ്രമാണ് ബാരാമുള്ള നഗരം. 4,190 ചതുരശ്ര കി.മീറ്ററാണ് ജില്ലയുടെ വിസ്തൃതി.2001-ലെ സെൻസസ് സമയത്ത് ഇത് 3,353 കി.മീ. ആയി കുറഞ്ഞു.  

## പദോത്പത്തി
ബാരാമുള്ള എന്ന പേര് വന്നത് വരാഹത്തിന്റെ അണപ്പല്ല് എന്നാണ്. വരാഹ, മുള്ള എന്നീ രണ്ട് സംസ്കൃത വാക്കുകളിൽ നിന്നും ഉരുത്തിരിഞ്ഞത്.

## ജനസംഖ്യാക്കണക്കുകൾ
2011 ലെ സെൻസസ് പ്രകാരം ബാരമുള്ള ജില്ലയിൽ 1,015,503 ജനസംഖ്യയുണ്ട്.

## ഭൂമിശാസ്ത്രം
ഏറ്റവും ഉയരം കൂടിയ ഝലം നദി പ്രദേശത്താണ്  ബാരമുള്ള നഗരം സ്ഥിതി ചെയ്യുന്നത്.

## സമ്പദ്ഘടന
സംസ്ഥാനത്തെ ഹോർട്ടികൾച്ചർ ഉത്പന്നങ്ങളുടെ ഏറ്റവും വലിയ ഉൽപാദകരാണ് ബാരമുള്ള ജില്ല. ലോകനിലവാരമുള്ള ആപ്പിൾ ഇവിടെ വളർന്നിരിക്കുന്നു.

## ടൂറിസം
ബൽമുല ജില്ലയിലെ ഒരു ഹിൽസ്റ്റേഷനാണ് ഗുൽമാർഗ് ഗ്രാമം. ഇത് 2,730 മീറ്റർ (8,957 അടി) ഉയരത്തിലാണ്. സ്കീയിംഗ് ചരിവുകളും  കേബിൾ കാർ സർവീസും ഉണ്ട്.


## ഭാഷ
സാധാരണയായി ഉപയോഗിക്കപ്പെടുന്ന ഭാഷ കശ്മീരി, ഉർദു, പഹാരി, ഗോജ്രി, പഞ്ചാബി എന്നിവയാണ്.

## അവലംബം
വർഗ്ഗം:ഇന്ത്യയിലെ ജില്ലകൾ
വർഗ്ഗം:ജമ്മു കശ്മീരിലെ ജില്ലകൾ
വർഗ്ഗം:All articles with unsourced statements
വർഗ്ഗം:Coordinates on Wikidata
ചാൾട്ടൺ ദ്വീപ്

**ചാൾട്ടൺ ദ്വീപ്** കാനഡയിലെ നുനാവടിൽ ക്വിക്കിഖ്റ്റാലുക് പ്രവിശ്യയിൽ ജെയിംസ് ഉൾക്കടലിൽ സ്ഥിതി ചെയ്യുന്ന ഒരു ജനവാസമില്ലാത്ത ദ്വീപാണ്. റൂപർട്ട് ഉൾക്കടലിന് വടക്കു പടിഞ്ഞാറായി സ്ഥിതിചെയ്യുന്ന ഈ ദ്വീപിന്റെ വിസ്തീർണ്ണം 308 ചതുരശ്ര കിലോമീറ്ററാണ് (119 ചതുരശ്ര മൈൽ). ജെയിംസ് ഉൾക്കടലിനു തന്റെ പേര് നൽകിയ തോമസ് ജെയിംസ് 1631 ൽ ഇവിടെ തണുപ്പുകാലം കഴിച്ചുകൂട്ടുകയും ദ്വീപിനു പ്രിൻസ് ചാൾസിന്റെ പേരു നൽകുകയും ചെയ്തു. ഫോർട്ട്-റൂപ്പർട്ടിന്റെ (1668) സ്ഥാപകർ ഈ ദ്വീപ് ദർശിച്ചതായി കാണാം.1674 ൽ ചാൾസ് ബയ്ലി ഏകദേശം ഈ തീരത്ത് എത്തിച്ചേർന്നിരുന്നു.

## അവലംബം

വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
അകിമിസ്കി ദ്വീപ്

**അകിമിസ്കി ദ്വീപ്** ജയിംസ് ഉൾക്കടലിലെ (ഹഡ്സൺ ഉൾ‌ക്കടലിന്റെ തെക്കു കിഴക്കൻ വിപുലീകരണം) ഏറ്റവും വലിയ ദ്വീപും കാനഡയിലെ നുനാവടിലെ ക്വിക്കിഖ്റ്റാലുക് മേഖലയുടെ ഭാഗവും ജെയിംസ് ഉൾക്കടലിലെ ഏറ്റവും വലിയ ദ്വീപുമാണ്. 3,001 ചതുരശ്ര കിലോമീറ്റർ (1,159 ചതുരശ്ര മൈൽ) വിസ്തൃതിയുള്ള ഈ ദ്വീപ് ലോകത്തിലെ 163 ആമത്തെ വലിയ ദ്വീപും കാനഡയിലെ 29 ആമത്തെ വലിയ ദ്വീപുമാണ്. ഒണ്ടാറിയോ പ്രവിശ്യയിൽ നിന്ന് 19 കിലോമീറ്റർ മാത്രം അകലെയാണ് അക്കിമിസ്കി ദ്വീപ് സ്ഥിതിചെയ്യുന്നത്. ദ്വീപിലെ പടിഞ്ഞാറൻ ഭാഗത്തു നിന്ന് ഒണ്ടാറിയോ തീരപ്രദേശം കാണാൻ കഴിയുന്നു.

## അവലംബം

വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
ലാ ട്രാവെയ്ൽ ഇൻറെറൊംപു

പത്തൊമ്പതാം നൂറ്റാണ്ടിലെ ഫ്രഞ്ച് ചിത്രകാരനായിരുന്ന വില്യം അഡോൾഫ് ബോഗുറേ 1891-ൽ രചിച്ച ഒരു കലാസൃഷ്ടിയാണ് **ലാ ട്ലാവെയ്ൽ ഇൻറെറൊംപു** (English: Work Interrupted) മസ്സാചുസെറ്റ്സ്, ആംഹെർസ്റ്റ്, മീഡ് ആർട്ട് മ്യൂസിയത്തിൽ ഈ ചിത്രം സൂക്ഷിച്ചിരിക്കുന്നു.
## ചിത്രകാരനെക്കുറിച്ച്
 
ഫ്രഞ്ച് സ്വദേശിയായ ഒരു ചിത്രകാരനായിരുന്നു വില്യം-അഡോൾഫ് ബോഗുറേ. തന്റെ യഥാർത്ഥമായ ചിത്രങ്ങളിൽ പുരാണരംഗങ്ങൾ ചിത്രീകരിക്കുകവഴി അദ്ദേഹം ക്ലാസിൿ രംഗങ്ങൾക്ക്,  സവിശേഷമായി സ്ത്രീശരീരചിത്രീകരണങ്ങൾക്ക് നവീനഅർത്ഥങ്ങൾ പകർന്നുനൽകി. തന്റെ ജീവിതകാലത്ത് ഫ്രാൻസിലും അമേരിക്കയിലും പ്രസിദ്ധനായിരുന്ന അദ്ദേഹത്തിന് നിരവധി പുരസ്കാരങ്ങൾ ലഭിക്കുകയും ചിത്രങ്ങൾക്ക് ഉയർന്ന വില ലഭിക്കുകയും ചെയ്തു. മാറുന്ന അഭിരുചികളാൽ ഇരുപതാം നൂറ്റാണ്ടിന്റെ ആദ്യമാകുമ്പോഴേക്കും ബോഗുറേയ്ക്കും അദ്ദേഹത്തിന്റെ രചനകൾക്കും സ്വീകാര്യത കുറഞ്ഞുവന്നു. എന്നാൽ 1980 കളിൽ രൂപചിത്രീകരണത്തിൽ ഉണ്ടായ താല്പര്യങ്ങളാൽ അദ്ദേഹം വീണ്ടും ജനശ്രദ്ധയാകർഷിച്ചു. ലഭ്യമായ അറിവുകൾ വച്ച് തന്റെ ജീവിതകാലത്ത് 822 രചനകൾ നടത്തിയ അദ്ദേഹത്തിന്റെ ചിത്രങ്ങളിൽ പലതിനേക്കുറിച്ചുമുള്ള അറിവുകൾ കാലയവനികയ്ക്കുള്ളിൽ മറഞ്ഞുകിടക്കുന്നു.

## ഇതും കാണുക
* 

## അവലംബം

## പുറം കണ്ണികൾ
*William-Adolphe Bouguereau at the Web Museum

വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:വില്യം-അഡോൾഫ് ബൊഗ്യൂറോയുടെ ചിത്രങ്ങൾ
വർഗ്ഗം:കുപിഡിന്റെ ചിത്രങ്ങൾ
അക്പാടോക് ദ്വീപ്

**അക്പാടോക് ദ്വീപ്** കാനഡയിലെ നുനാവട്ടിലെ ക്വിക്കിക്ക്ട്ടാലുക് മേഖലയിൽ സ്ഥിതിചെയ്യുന്നതും മനുഷ്യവാസമില്ലാത്തതുമായ കനേഡിയൻ ആർട്ടിക് ദ്വീപസമൂഹങ്ങളിലെ ഒരു ദ്വീപ് ആണ്. ഇത് ക്യുബെക്കിന്റെ വടക്കൻ തീരത്തുള്ള ഉൻഗാവ ഉൾക്കടലിലെ ഏറ്റവും വലിയ ദ്വീപാണ്. ദ്വീപിന് ചുറ്റുമുള്ള ചുണ്ണാമ്പുകല്ലുകളാൽ രൂപീകൃതമായതും കിഴുക്കാംതൂക്കായതുമായ മലഞ്ചെരുവുകളുടെ വരമ്പുകളിലുടനീളമായി ജീവിക്കുന്ന അക്പാറ്റ് എന്നറിയപ്പെടുന്ന തിക്ക് ബിൽഡ് മുറേയാണ് (Uria lomvia) ഈ ദ്വീപിന്റെ പേരിന് ആധാരമായിരിക്കുന്നത്.

## ഭൂമിശാസ്ത്രം
903 ചതുരശ്രകിലോമീറ്റർ (349 ചതുരശ്ര മൈൽ) വിസ്തീർണ്ണമുള്ള ആക്പാടോക് ദ്വീപ് മുഖ്യമായി ചുണ്ണാമ്പുകല്ലുകളടങ്ങിയതും സമുദ്രനിരപ്പിൽ നിന്ന് ഏകദേശം 150 മുതൽ 250 മീറ്റർ വരെ (490 മുതൽ 820 അടി വരെ) ഉയരമുള്ള കിഴുക്കാംതൂക്കായ മലഞ്ചെരുവുകളാൽ വലയം ചെയ്യപ്പെട്ടതുമാണ്. ഈ കിഴുക്കാംതൂക്കായ മലഞ്ചെരുവുകൾ അനേകം സ്ഥലങ്ങളിൽ ഇടിഞ്ഞുതാണ് ആഴമുള്ള ഗിരികന്ദരങ്ങൾ രൂപപ്പെട്ടിരിക്കുന്നതിനാൽ പരപ്പുള്ളതും 23 കിലോമീറ്റർ (14 മൈൽ) വീതിയും 45 കിലോമീറ്റർ (28 മൈൽ) നീളവുമുള്ള പീഠഭൂമിയിലേയ്ക്കുള്ള പ്രവേശനം സുസാദ്ധ്യമാകുന്നു. 

## അവലംബം

വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
നോട്ടിംഗ്ഹാം ദ്വീപ്

**നോട്ടിംഗ്ഹാം ദ്വീപ്** കാനഡയിലെ നുനാവട്ടിലെ ക്വിക്കിഖ്ട്ടാലുക് പ്രദേശത്തെ ഒരു ജനവാസമില്ലാത്ത ദ്വീപാണ്. ഹഡ്സൺ കടലിടുക്കിൽ ഹഡ്സൺ ഉൾക്കടലിലേക്കുള്ള പ്രവേശന കവാടത്തിനു തൊട്ടു വടക്കായാണ് ഇത് സ്ഥിതി ചെയ്യുന്നത്.

## ചരിത്രം
1610 ൽ ഇംഗ്ലീഷ് പര്യവേക്ഷകനായ ഹെൻട്രി ഹഡ്സണാണ് നോട്ടിംഗ്ഹാം ദ്വീപിനു നാമകരണം നടത്തിയത്. 1884 ൽ ഒരു കാലാവസ്ഥാ നിരീക്ഷണകേന്ദ്രം ഇവിടെ നിർമ്മിച്ചിരുന്നു. 1927 ൽ ഹഡ്സൺ ഉൾക്കടലിലെ മഞ്ഞ് നിരീക്ഷിക്കുന്നതിനുള്ള ഒരു പദ്ധതിയുടെ ഭാഗമായി ഇവിടെ ഒരു എയർഫീൽഡ് നിർമ്മിക്കപ്പെട്ടു. 1970 ഒക്ടോബറിൽ ഇന്യൂട്ട് താമസക്കാർ പ്രാഥമികമായി കേപ്പ് ഡോർസെറ്റ് പോലെയുള്ള വലിയ പട്ടണങ്ങളിലേയ്ക്കു കുടിയേറിയതിന്റെ ഫലമായി ദ്വീപ് മനുഷ്യവാസമില്ലാതായിത്തീർന്നു.

## അവലംബം

വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
സ്പോററുടെ നിയമം

സൗരചക്രഘട്ടത്തിൽ സൗരകളങ്കങ്ങളുടെ രേഖാംശ വ്യതിയാനങ്ങളെ **സ്പോറർ നിയമം** അനുസരിച്ച് മുൻകൂട്ടിപ്പറയാൻ സാധിക്കുന്നു.1861-ൽ ഇംഗ്ലീഷ് ജ്യോതിശാസ്ത്രജ്ഞനായ റിച്ചാർഡ് ക്രിസ്റ്റഫർ കാരിങ്ടൺ ആണ് ഈ നിയമം കണ്ടുപിടിച്ചത്.ഈ പ്രതിഭാസം പിന്നീട് ഗുസ്താവ് സ്പോറർ എന്ന ശാസ്ത്രജ്ഞൻ വളരെ വിശദമായി പഠിച്ചു. അതിനാൽ ഈ പ്രതിഭാസം സ്പോററുടെ നിയമം (Sporer's law) എന്ന പേരിലറിയപ്പെടുന്നു.

സൗരകളങ്ക ചക്രത്തിന്റെ ആരംഭത്തിൽ സൗരകളങ്കങ്ങൾ സൂര്യന്റെ ഉപരിതലത്തിൽ 30° മുതൽ 45° അക്ഷാംശം ചുറ്റും ദൃശ്യമാകാനുള്ള പ്രവണത കാണിക്കുന്നു. സൗരചക്രം മുന്നോട്ട് പോകുന്നതിനനുസരിച്ച് സൗരകളങ്കങ്ങൾ ശരാശരി 15 ° വരെ താഴ്ന്ന അക്ഷാംശങ്ങളിൽ കാണപ്പെടുന്നു.

## അവലംബം

വർഗ്ഗം:സൗരപ്രതിഭാസങ്ങൾ
ബട്ടർഫ്ലൈ ഡയഗ്രം

ഫാസ്റ്റ് ഫോറിയർ പരിവർത്തന ആൽഗോരിഥത്തിന്റെ പശ്ചാത്തലത്തിൽ, ചെറിയ തരം വിഭിന്നമായ ഫൊറിയർ പരിവർത്തനത്തിന്റെ ഫലങ്ങൾ ഒരു വലിയ ഡിഎഫ്റ്റിലേക്ക് അല്ലെങ്കിൽ തിരിച്ചും കൂട്ടിച്ചേർത്തുള്ള കംപ്യൂട്ടിംഗിന്റെ ഒരു ഭാഗമാണ് ചിത്രശലഭം.(DFTs) (breaking a larger DFT up into subtransforms). റാഡിക്സ് -2 കേസിൽ ഡാറ്റാ-ഫ്ലോ ഡയഗ്രാമിൽ നിന്ന് ചിത്രശലഭത്തിൻറെ രൂപം ലഭിക്കുന്നു. 1969 MIT സാങ്കേതിക റിപ്പോർട്ട് പ്രകാരം ഈ പദത്തിൻറെ അച്ചടി ആദ്യസംഗതിയായി കരുതപ്പെടുന്നു. സ്പോററുടെ നിയമം അനുസരിച്ചുള്ള സൗരകളങ്കങ്ങളുടെ രേഖാംശത്തിലൂടെയുള്ള വിന്യാസം, സൗരകളങ്കം കണ്ട വർഷത്തിനെതിരെ പ്ലോട്ട് ചെയ്താൽ **ബട്ടർഫ്ലൈ ഡയഗ്രം** എന്ന പേരിൽ പ്രശസ്തമായ ആരേഖം ലഭിക്കുന്നു. പ്ലോട്ട് ചെയ്യുമ്പോൾ കിട്ടുന്ന രൂപത്തിനു ചിത്രശലഭവുമായുള്ള സാമ്യം കൊണ്ട് മാത്രമാണ് ഇതിന് ബട്ടർഫ്ലൈ ഡയഗ്രം എന്ന് പേര് ലഭിച്ചത്. അല്ലാതെ സൗരകളങ്കങ്ങൾക്ക് ചിത്രശലഭവുമായി യാതൊരു ബന്ധവും ഇല്ല.

## ഇതും കാണുക
* Mathematical diagram
* Zassenhaus lemma
* Signal-flow graph
*സ്പോററുടെ നിയമം

## അവലംബം


## പുറം കണ്ണികൾ
* explanation of the FFT and butterfly diagrams.
* butterfly diagrams of various FFT implementations (Radix-2, Radix-4, Split-Radix) .

വർഗ്ഗം:സൗരപ്രതിഭാസങ്ങൾ